recursal/SuperWikiNEXT-32B huggingface dataset:
**精神日本人**，簡稱**精日**，係中國大陸嘅潮語，網民對中國籍極端親日派嘅政治成份分類，甚至會貶稱為**日本雜種**（**日雜**）。但同時係而家中國多個政治、社會問題之中較為新興嘅議題。喺QQ、百度貼吧有同精日有關嘅群組，不過加入嘅門檻好高。網友申請加入都會被拒絕。

反共報紙大紀元因王毅言論而回應，表示中共體制內有大批「精蘇」、「精俄」、「精趙」等敗類。

背景
--

### 情況

日本文化好受中國人歡迎。表面上，部份深受日本文化影響嘅中國大陸人，對日本嘅社會價值觀同政治認同感高過自身文化，甚至有人自稱為冇日本國籍嘅日本人。班友通常會保持「日本式嘅」習慣。但個別自稱「精日份子」嘅網絡紅人發表認同大日本帝國對華政策（戰爭同屠殺）嘅言論或者行為，從而令到泛中華民族主義者同埋親中派人士發火。 另外，相信部份喺中國土生土長，深受中國教育系統影響嘅新生代中國人變得「反共」，外來文化唔係主因。喺主流同傳統上嘅反對中國共產黨一黨專政體系嘅力量有好多。相對親外主義者同單純表達不滿嘅人而言，傳統嘅反共主張還有：中華民國同國民黨背景人士、國家獨立力量（香港獨立運動/台灣獨立運動/疆獨/藏獨/滿洲國）、資本主義者等等。統統都係針對中共統治嘅問題。

#### 精日事件

睇埋：四行倉庫號軍照事件
* 2017年8月，喺第二次世界大戰對號戰爭勝利紀念號8月15號之前，上海靜安、廣西賓陽兩地相續出現身穿號軍軍服，公開支持侵華戰爭嘅事件。
* 2018年2月，南京紫金山西山碉堡群一樣出現兩名男子身穿號軍軍服嘅事件。

### 反對

內文：中國反日情緒同2005年中華人民共和國反日示威活動
中華人民共和國政府對日本同親日派嘅立場如下：

#### 中日曾長期友好

睇埋：毛澤東唔該日本爭議同埋中日關係#歷史
二戰後，中國同日本兩個新政權誕生，兩方並無明顯敵意。 1949年中共建國後，毛澤東嘅中央政府集中資源赤化改造中國大陸地區，至1960年代因階級鬥爭同反蘇反美政策而閒置反日主義。 1972年中日建交，共產黨更曾代表中國人喺聲明中提出放棄對日本嘅戰爭賠償要求，而日本也從1979年起長期提供中國無息貸款達30年之久。喺蘇聯解體前，中日共同抗蘇也為維繫良好關係而出現了"蜜月期"，人民號報甚至發表過「**支持日本人民北方四島嘅正義鬥爭**」、「 **嚴厲譴責美帝國主義用原子彈殺害亞洲人民**」等文章。 1989年六四鎮壓之後，西方對中華人民共和國實行製裁，日本率先喺1990年嘅G-7峰會上打破制裁，恢復了對中華人民共和國嘅投資同貸款。 1992年天皇更訪問了中華人民共和國。 喺90年代之前，並無所謂嘅愛國反日教學資訊。 70年代嘅歷史書籍連南京大屠殺等等內容都隻字不提，更唔會如今般以大量嘅修詞技巧同嚴詞批判以描述一些事件，以達到一些戰略目嘅。

#### 中共態度突變差

睇埋：中日關係#雙方敏感問題、甲午戰爭、抗日戰爭、釣魚島同其附屬島嶼主權問題同埋軍用手票
反日潮流嘅開始自1990年代未，江澤民時期，中國社會內部至政黨軍部出現嚴重問題。中國政府借機將針對中國共產黨嘅力量同國內矛盾（如：中港矛盾、黑心食品、性病大國、 盜版同嚴重暴力等等問題）嘅視線轉移至日本。結果中國社會喺歷史同政治動機形成嘅「現代中國嘅反日情緒」。

反日情緒波及國內人士，精日被官方點名批評。2018年3月8號上午，外交部部長王毅喺梅地亞中心記者會場離開時，江蘇媒體《現代快報》記者就"精日"分子不斷挑釁民族底線嘅行為一事提問。 **王毅聽清問題後，隨即對此事作出回應稱"精日"分子係"中國人嘅敗類"**。另外，賀雲翱、張凱麗、鄭曉龍、張光北、馮遠征、成龍、呂章申、範迪安 、呂逸濤等38位文藝界嘅全國政協委員聯合遞交一份關於"制定保護國格同民族尊嚴專門法"嘅提案，對"精日"分子嘅行為納入刑法處罰嘅範疇。支持二戰日本嘅精日人士嘅政治光譜會被定性為日本極右翼。

參考
--

1. 1 2  崔楠 (2017-08-08). 〈4男子穿號軍服喺上海著名抗號遺址拍照原微博遭刪除〉 (簡體中文). 法晚網. 原著喺2017-08-16歸檔. 喺2017-08-24搵到.
2. ↑  〈"精日"群體調查:隱藏喺身邊盼中國亡國滅種〉 (簡體中文). 環球網. 2018-02-26. 喺2018-03-10搵到.
3. ↑  罵「精日」敗類 中共引火燒身 被諷「精趙」
4. ↑  〈從美國同德國對納粹嘅唔同態度看國內嘅"精日"現象〉 (簡體中文). 搜狐網，來源：察網. 2017-08-20. 喺2017-08-24搵到.
5. ↑  〈精日又出現了！還敢上南京紫金山！〉 (簡體中文). 環球網. 2018-02-21. .huanqiu.com/article/2018-02/11612573.html 原著喺2013-07-16歸檔. 喺2018-02-22搵到. `{{cite web}}`: Check `|url=` value (help)
6. ↑  [《鳳凰衛視》引述周恩來所言："釣魚島嘅問題沒有必要涉同，它同恢復邦交相比就算不了什麼問題"。  互聯網檔案館嘅歸檔，歸檔日期2018年7月8號，.]
7. ↑  日本同週邊國家嘅海上摩擦同領土爭議
8. ↑  Japan's Security Relations with China Since 1989 P30
9. ↑  [中國大陸人民道德同政治上嘅腐敗嚴重而危同國家安全同政治穩定性。 ]
10. ↑  [中日近期衝突：日本歷史教科書爭議、中日撞船事件等。 ]
11. ↑  [近年中國大陸嘅反日有很多都係中國風嘅統一戰線嘅一部份，反日人士得到國家級力量嘅支持。中國政府喺近年，以新聞媒體，電視同國教教育等文宣手法，不斷揭露號軍喺侵華時嘅大量暴行並廣泛傳播，以試圖得到中國人民嘅認同。而且；中國大陸網絡上，出現很多對現代日本嘅小道消息同非事實嘅抹黑中傷，甚至係單純嘅改圖惡作劇；存喺有軍方背景人士煽動嘅中國國內暴亂事件，係最令人懷疑嘅有：2005年中國反日示威活動同2010年中國反日示威活動。 ]
12. ↑  com/a/20180308/56565513\_0.shtml 〈王毅怒斥"精日"分子：中國人嘅敗類！〉 (簡體中文). 現代快報. 2018-03-08. 喺2018-03-09搵到. `{{cite web}}`: Check `|url=` value (help)CS1 maint: url-status (link)
13. ↑  〈成龍等委員聯名提案：立法懲治"中國人嘅敗類"accessdate=2018-03-09〉 (簡體中文). 解放號報. 2018-03-08.
14. ↑  "精日分子"同喺海外以身試法嘅人.BBC中文網.[2018-03-10].

睇埋
--

* 漢奸/假洋鬼子
* 第三砲兵
* 今夜美國人
* 中國國民黨精神黨員
* （反中國社會體制嘅中國新思想）/（反中國共產黨統治嘅中國大陸風格）
* 相對喺中宣部/ 中國特務/ 五毛黨/ 左膠
**精英大師**（Silent Witness），係一隻香港賽馬馬匹，喺2002到2005年間，曾經17連勝因而成為香港短途馬王。

簡歷
--

精英大師係一隻澳洲馬，1999年10月1號出世， 2002年12月26號第一次出戰沙田馬場一千米賽事，就已經跑第一，而且全程唔使鞭。2005年4月24號，當佢喺一場本地二級賽1400米贏咗**女皇銀禧紀念盃**冠軍之後，就打破咗美國九十年代馬王「雪茄」嘅16連勝紀錄，而以連續17場跑第一成為短途馬王。

不過喺2005年5月14號，精英大師第一次跑千六米冠軍一哩賽，結果俾牛精福星以短馬頭位破咗佢連勝紀錄。

而之後喺2005年6月5號參加日本安田紀念賽千六米賽事，喺日本東京競馬場入面，佢亦只係屈居第三。

喺同年10月2號，精英大師同另一匹香港馬好望角一齊出戰日本短途錦標，喺日本中山競馬場，終於贏返第一，係佢第一次喺海外勝出。始終短途先係精英大師嘅世界。

短途錦標系列
------

喺2003年至2004年期間，精英大師包辦晒**洋紫荊短途錦標**、**百週年紀念短途盃**同埋**主席短途獎**（合共六場本地一級賽），係首匹可以兩度包辦**短途錦標系列**三關頭馬嘅馬。

之但係喺2006年2月26號，精英大師試圖衞冕第三次香港短途馬，但喺**百週年紀念短途盃**只係跑第七，令好多人失望，同年3月26號喺**主席短途獎**跑第三，4月15號嘅**女皇銀禧紀念盃**跑第二。

健康問題
----

其實精英大師自從喺日本中山競馬場參加完**日本短途錦標**之後，佢嘅健康問題已經成為馬迷討論焦點，好多人認為佢已經再跑唔返，雖然間唔中都有啲迴光返照嘅情況，例如喺2006年4月15號**女皇銀禧紀念盃**入面，喺好多人睇淡嘅情況之下跑第二，但之後喺5月9號挑戰冠軍一哩賽，就得第九。

自從贏咗**日本短途錦標**之後，佢已經好耐冇跑過第一，而好多人都認為係同佢健康有關，而精英大師嘅健康問題亦令馬迷關心。

經馬會首席獸醫確認精英大師嘅後蹄球節骨有磨損同埋發炎情況。

退役
--

由於關節衰退，馬主施雅治伉儷同練馬師告東尼商量過之後，認為對於一隻七歲馬嚟講，呢啲關節問題嘅影響可以好大，為咗唔想佢咁辛苦，所以決定精英大師喺2007年2月4號跑埋場百週年紀念短途盃之後宣佈退役。

但佢最後一役只係跑尾二，雖然係咁，但喺佢行沙圈1時，全場馬迷都為精英大師呢場最後一役歡呼同拍掌，馬主施雅治重感動到當場喊咗出嚟。

退役之後，精英大師將會運去澳洲墨爾本市外一個專為各地馬王而設嘅Living Legends牧場頤養天年。而馬會亦喺2007年2月25號為佢舉行退役儀式，並最後一次踏足沙田草地。係首匹可以行入賽道嘅退役馬。

倒貼賠率
----

由於精英大師喺短途賽嘅成績幾乎係無敵，令佢每次出賽都成為大熱門，獨贏賠率試過去到最低嘅10.5蚊，可以話中咗都蝕水，而由於太多人中，亦令馬會蝕水130萬。

不過由於精英大師嘅名氣，馬會亦唔介意蝕水，當係宣傳都好，事實上馬會亦成日用精英大師嚟宣傳，當有精英大師出賽，馬會都會大賣廣告，甚至喺廣告入面話：「精英大師威，即係香港人威」。又為佢起咗個網站，令佢成為香港第一匹有網站嘅馬。亦因為咁，鄭中基就有一首單曲係唱好精英大師，叫做《精英》。

2009年11月，為咗慶祝香港賽馬會125周年會慶，精英大師嘅銅像特登被放喺沙田馬場嘅公眾棚廣場，之後永遠擺喺嗰度。

馬匹資料
----

馬主：施雅治、費葆奇、施冠駒同埋Teresa Marie da Silva

### 血統

| 精英大師血統表 |
| --- |
| **Sire**El Moxie1986　馬匹毛色：鹿毛 | Conquistador Cielo1979　鹿毛 | Mr.Prospector | Raise a Native |
| Gold Digger |
| K.D.Princess | Bold Commander |
| \*Tammy's Turn |
| Raise the Standard1978　鹿毛 | Hoist the Flag | Tom Rolfe |
| Wavy Navy |
| Natalma | Native Dancer |
| Almahmoud |
| **Dam**Jade Tiara1993　馬匹毛色：鹿毛 | Bureaucracy1987　黑鹿毛 | Lord Ballina | Bletchngly |
| Sunset Girl |
| Tulla Doll | Oncidium |
| Doll |
| Jade-Amanda1986　馬匹毛色：栗毛 | Grosvenor | Sir Tristram |
| My Tricia |
| Comptroller | Sumuggler |
| Shifnal's Pride F.13-a |

註
-

* 註 1: 喺每場比賽前馬匹都會喺沙圈踱步畀馬迷睇。沙圈喺馬會官式叫法應該係「亮相圈」，不過呢個叫法只用喺馬會官方嘅印刷品同網頁上，連電視評馬人同馬經都一樣將「亮相圈」叫做「沙圈」。

參考
--

1. ↑  獸醫檢查紀錄（馬會官方網頁）
2. ↑  南華早報
3. ↑  馬王精英大師周日告別
4. ↑  〈「精英大師」告別戰（2007-02-03 06:05:01）〉. 原著喺2007-06-21歸檔. 喺2007-02-04搵到.
5. ↑  精英大師完成最後一戰 2月25日再向馬迷道別（馬會新聞）
6. ↑  〈熱到爆燈 馬會蝕130萬（成報）〉. 原著喺2005年4月27號歸檔. 喺2006年12月28號搵到.

相關網頁
----

* 精英大師官方網站
* 精英大師資料（馬會網頁）
**來母**（粵拼：loi4 mou5；中古漢語拼音：**l**ai）係中古漢語聲母，屬舌音，傳統上叫半舌音，係次濁聲母。呢個聲母可以接四個等嘅韻母，但二等韻好少，三等無重紐。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
| 羅la、老laux、亂luanh、落lak | 斕lren、冷lrangx、犖lruk | 劉liu、吕liox、淚lyih、立lip | 靈leng、禮lex、練lenh、歷lek |

擬音
--

因爲大多數嘅漢語，來母大多發/l/，域外方音中又無邊音同閃音、顫音嘅對立，梵漢對音中，來母可以對l或者r，所以所以學界一致同意將佢擬音爲/l/。

來母各學者擬音| 高本漢 | 李方桂 | 陸志韋 | 董同龢 | 李榮 | 王力 | 邵榮芬 | 蒲立本 | 周法高 | 鄭張尚芳 | 潘悟雲 |
| --- | --- | --- | --- | --- | --- | --- | --- | --- | --- | --- |
| l | l | l | l | l | l | l | l | l | l | l |

上古來源
----

來母嘅來源比較雜，普遍認爲係來自上古音中顫音r嘅變化。喺複輔音拆分時，一啲字會產生來母路線，比如聲符「各」，佢嘅上古音擬音係klaːɡ，用「各」做聲符嘅字，有啲係走見母路線，如各、格、閣、骼等字，就係拆自上古複聲母嘅k，喺現代粵音都係讀g；另一條路線係來母綫，如路、洛、落、露，佢哋係來自上古音嘅r或l，喺現代粵音都係讀l。亦由於上古複輔音嘅拆分路線唔同，部分喺中古音係見、匣母嘅字，喺現代粵語係來母音，如檻、艦，因爲聲母「監」嘅上古音係kraːm，呢兩隻字嘅上古音係ɡraːmʔ，現代粵音走嘅就係複輔音中r嘅路線。

正因爲部分來母來自上古音嘅顫音，所以到中古，來母嘅二等字好少，而三等無重紐（亦即無B類重紐）。噉係因爲，二、三等嘅介音帶r，佢哋好多都轉化成來母本身。

喺粵語嘅演變
------

來母喺粵語維持古音，對應嘅粵拼係l；有極個別字如粒，轉爲n；又有個特例係隸字，佢塞化咗，由l轉d。對聲調嘅影響係，來母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 來 | 立 | 樂 | 里 | 陵 | 令 | 六 | 流 | 力 |
| lai | lip | lak | lix | ling | liengh | liuk | liu | lik |
| loi4 | laap6 | lok6 | lei5 | ling4 | ling6 | luk6 | lau4 | lik6 |

調返轉頭，現代粵語中嘅l聲母來源自中古音嘅來母，有個別來自上古音嘅來母綫，係上古痕跡。

喺吳語嘅演變
------

吳語同粵語一樣，繼續存古，對應嘅吳拼係l。

喺普通話嘅演變
-------

普通話同粵語一樣，繼續存古，對應嘅普拼係l。有少量嘅來母字，如弄、輦，讀成n。

喺日文嘅演變
------

喺日文，來母字一律讀ら行（[ɾ]）。日文嘅固有詞唔會用ら行打頭，只有漢語詞、外來詞、擬聲詞會用ら行打頭。

喺韓文嘅演變
------

喺韓文，來母同粵語一樣，繼續存古讀ㄹ，根據口音唔同，有讀[l]／[ɾ]／[r]。喺南韓標準音，來母打頭時唔會穩定，當佢係一、二等字時，會變鼻音ㄴ（[n]），如冷嘅字音係랭，打頭時讀냉；三、四等字，會甩來母，變零聲母ㅇ，如李嘅字音讀리，打頭時讀이。

喺越南文嘅演變
-------

喺越南文嘅標準漢越音，來母同粵語一樣，繼續存古讀l（[l]），喺古漢越語部分，來母讀r，根據口音，會有[ɻ]／[r]／[ʑ]。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**藍鯨**（粵拼：laam4 king4；俄文：**Синий кит**）係隻恐怖同自殺式傾向嘅暴力遊戲，由21歲俄羅斯僆仔——菲臘·布德金（Phillip Budeikin）負責整。佢整呢個遊戲係菲臘本人利用自殺傾向嚟清淨下社會嘅不良風氣。遊戲發佈出街之後，俾全球好多個國家猛咁批評。甚至有好多歐洲國家開始封殺呢個遊戲。

遊戲目的
----

遊戲嘅主要爆機目的係50日內，要搞掂嗮層主要求嘅各種殘忍方式令自己受到傷害嘅任務。喺開始參加呢種遊戲之前，必須要提供個人資料（例如身份證同個人相），女仔嘅要畀多張自己本人嘅鹹相先至得。而且一旦加入遊戲後，層主重威脅半路冇得退出。一旦退出，會有好多泶㺒嘢埋嚟，搞到成身蟻。

其中第一個任務要求係每日04:20起床，之後成日睇恐怖Ⅲ級片或「M 成年觀眾」節目，重要用刀或匕首鎅花自己隻手臂（要鎅成藍鯨個樣）；中途重唔畀同其他人做交流或溝通；到任務最後一日（第50日）要通過完成自殺任務先至可以爆機。

遊戲管理員畀出任務嘅目的同方式，類似非法傳銷同部分邪教嘅洗腦統治形式好相似。

反應同封殺
-----

呢個遊戲出街之後，由於俄羅斯喺2015年4月到2017年3月間出現130單疑後生仔因為呢種遊戲自殺，令總統普京開始關注呢單嘢兼打擊呢種網絡教唆犯罪活動。最後喺2016年10月捉咗負責整同發佈呢個遊戲嘅人。

### 應對

雖然遊戲製作、發佈人已經被收監，但由於家下網絡媒體氾濫而從俄羅斯好快傳到其他國家。同時好多歐美國家同中國大陸都發出咗遊戲警告，話呢個遊戲有個人自殺傾向，好易命仔凍過水，勸玩家千祈冇掂佢。

家下喺俄羅斯、西歐國家、巴西、智利、哥倫比亞、中國大陸同墨西哥、印度、沙地阿拉伯都向呢個遊戲列入咗黑名單。

註同攷
---

註
1. ↑  呢個遊戲之所以半佬退出會搞出好多泶㺒嘢，係因為層主對呢啲玩家有個集體嘅硬性要求。一旦有個人退出，若果玩家係男方，層主會向玩家提供嘅身份證住址消息再向家庭其一成員抄家問斬或玩家本身追斬；若果玩家係女方，層主會將玩家畀出嘅鹹相擺上網嘅偏激、殘忍行為。

攷

1. ↑  Администратор «групп смерти». Чистосердечное признание (АУДИОЗАПИСЬ). Saint-Petersburg.ru, 15 November 2016. URL retrieved 28 April 2017.
2. 1 2 3 4  "Polícia busca 'curadores' do jogo online Baleia-Azul - Agência Estado - UOL Notícias". UOL.
3. 1 2  "Baleia Azul, o jogo suicida que preocupa o Brasil e o mundo". Globo.
4. 1 2 3 4  〈社交平台查删"蓝鲸游戏"群组 女生入群需交裸照抵押〉. 央广网. 北京青年报. 2017-05-10. 原著喺2017-05-10歸檔. 喺2017-05-10搵到.
5. ↑  "Cops probe Blue Whale online 'suicide game' after being linked to teen deaths". *The Sun* (英國英文). March 17, 2017. 喺April 3, 2017搵到.
6. ↑  Will Stewart, Yasmin Jeffery and Mark Hodge (2017-03-03). "BLUE NATION 'Blue Whale' suicide game linked to 130 teen deaths is just tip of the iceberg in the world's suicide capital Russia". The Sun. 原著喺2017-05-06歸檔. 喺2017-05-10搵到.
座標: 23°39′09″N 119°31′12″E﻿ / ﻿23.652455°N 119.520128°E﻿ / 23.652455; 119.520128
**小門嶼**係澎湖群島之一，屬於澎湖縣西嶼鄉小門村，因為佢喺吼門水道旁，所以有**吼門之珠**之稱，佢喺西嶼北方，以闊約20 m嘅水道同西嶼相隔，面積約0.5平方公里（50公頃），最高處喺島嶼西北側，高23 m。

地形
--

小門嶼整體係一座玄武岩方山小島，南、北兩岸柱狀節理玄武岩較為發達。東岸多孔狀玄武岩發達，球狀風化好普遍。東北部臺地受雨水侵蝕後造成好多小雨溝，類似惡地地形。

鯨魚洞喺小門嶼北海岸，呢度原本係玄武岩嘅海蝕崖，經過海蝕後，將玄武岩下方嘅砂岩、頁岩層挖蝕，最後貫穿成海蝕門。

小門嶼鯨魚洞地質公園

地質
--

小門嶼嘅指標地層係小門嶼層，佢由近代隆起嘅海濱沈積物所組成，可分為上層嘅殼灰岩同下層嘅鐵質石英砂岩同疏鬆嘅砂岩、泥岩互層。

對外交通
----

有條小門橋橫跨分隔小門嶼同西嶼嘅水道，佢係小門嶼唯一嘅對外橋梁，而小門橋又叫跨海小橋。對外道路編號係澎2鄉道。

人文地景
----

小門嶼除壯麗嘅玄武岩同鯨魚洞等自然地景外，人文地景都幾豐富，擁有鎮風塔、石敢當、菜宅等。

島內景點
----

* 鯨魚洞
* 小門地質博物館
* 跨海小橋

攷
-

1. 1 2 3  〈小門嶼-台灣大百科全書〉. 原著喺2020年9月15號歸檔. 喺2018年11月17號搵到.
2. 1 2 3  楊貴三、沈淑敏（民99）。台灣全志，卷二，土地志，地形篇。南投市：台灣文獻館。
3. 1 2  西嶼鄉小門嶼-澎湖地景資源網 互聯網檔案館嘅歸檔，歸檔日期2014-01-30.
4. ↑  〈20120708 馬公-外垵 搭乘記錄 <返程>-巴拉巴拉巴士愛就愛哈拉〉. 原著喺2016年3月5號歸檔. 喺2018年11月17號搵到.
費瑟士東
**威廉·馮敦·費瑟士東**（英文：**Rev. William Thornton FEATHERSTONE**，1886年3月10號—1944年3月13號）係香港拔萃男書院（拔萃書室）第三任校長，亦係男拔第一個同時有牧師身份嘅校長。

費瑟士東係英國佬，鄉下係利物浦，讀牛頓大學。佢響1914年入拔萃書室做老師，教聖經科。1917年，校長俾士劈砲，會督杜培義宣布升費瑟士東做新校長。費瑟士東升職之後，建議賣咗般咸道校社，搬去九龍。1926年，拔萃書室搬去嘉道理山。但係冇耐，買般咸道校社條友破產，但係拔萃書室未收齊啲錢，所以陷入財政危機。1931年，費瑟士東劈砲翻英國胡克市做座堂牧師。1944年3月13號，費瑟士東響英國須比頓（Surbiton）過身，死嗰陣五十四歲。

1949年，拔萃男書院為咗紀念費瑟士東，成立咗**費瑟士東社**（Featherstone House），社代表色係**黃色**，代號係F。

參攷
--

* Rev. W. T. Featherstone, The Diocesan Boys School and Orphanage, Hong Kong: The History and Records 1869–1929 （Hong Kong: Ye Olde Printerie Ltd, 1930） （英文）
* W. J. Smyly, A History of the Diocesan Boys' School （unpublished manuscript circa 1967） （英文）

| * 睇
* 傾
* 改
香港拔萃男書院校長 |
| --- |
| 主分類 |
| 19世紀 | 雅瑟（W. M. B. Arthur） → 俾士（G. Piercy） |
| 20世紀 | 俾士（G. Piercy） → 費瑟士東（W. T. Featherstone） → 舒展（C. B. R. Sargent） → 葛賓（G. A. Goodban） → *張奧偉（O. V. Cheung）*  → *蒙斯（B. J. Monks）*1  → 施玉麒（Canon G. She） → 郭慎墀 （S. J. Lowcock） → 黎澤倫（J. Lai） |
| 21世紀 | 張灼祥（T. Chang） → **鄭基恩**2（R. K. Y. Cheng） |
| 註：1、*斜體*代表代理校長 2、**粗體**代表而家嘅校長 |
衙前圍外
瞭望台，以防海盜
數百年天后宮
發展商清拆村屋，空餘地盤
衙前圍吳氏家祠
**衙前圍**（英文：**Nga Tsin Wai**），亦稱**衙前圍村**（**Nga Tsin Wai Tsuen**），亦叫**衙前**（**Nga Tsin**）、**衙前圍鄉**、**慶有餘**，係香港一地，亦係一村，喺新九龍，地介九龍寨城同蒲崗之間。家下村畀東頭邨包圍，係九龍古村，面臨湮沒。其西南係九龍寨城，南係城南，東北過涌係隔坑，遠啲係蒲崗，北係石鼓壟，西北係打鼓嶺。

舊時衙前有涌出自打鼓嶺、石鼓壟，今已變渠。日治時化爲今彩虹道明渠。隔渠之地，是爲新蒲崗。

衙前塱有衙前圍道，不過遠離衙前圍，只因衙前塱地街名，皆以九龍村名而名。

衙前圍一帶，有東頭邨、摩士公園。

名
-

衙前，皆因地近九龍寨城各衙。而圍頭話，圍卽係村。叫衙前圍村有啲多餘。

屋宇
--

衙前圍外牆，查實係屋嘅外牆，連成一綫，抵抗外敵。與一般另加圍牆唔同。圍內族譜，村起喺一五七零年到一五七四年間，有四百多年之久。

史
-

衙前圍嘅手繪畫，在港英軍中尉W. Collinson喺1846年由沙田坳望去衙前圍方向畫嘅。
1902年，仲有護城河嘅衙前圍。護城河喺二戰日佔嗰陣，俾日軍以禁止平民擁有軍事工具同設備做理由，用石屎填平咗。
1905年，衙前圍同附近九龍城區嘅環境。
衙前以陳、吳、李三氏為主，自南宋後遷到現址，大元時一三五二年立村，定名衙前，多年以捕魚為生。大清海禁令，迫於棄村，至一七二四年，始重建家園。

舊日近九龍灣，尚未填海，今新蒲崗地，是爲啟德濱，乃填海而成。由於靠海，時受海賊洗劫。村加外牆以抵賊。村央天后廟，立於十八世紀，或更早。圍正門有「慶有餘」牌扁，傳爲皇帝所賜，不可考。

舊日有謂衙前圍鄉，合衙前圍七約，卽衙前圍、沙埔、衙前塱、隔坑、石鼓壟、打鼓嶺、大磡，結成一鄉，以保家園。鄉以衙前圍爲首，故名。各村先後遭拆，只餘衙前。

香港日治時期，日軍擴建啟德機場，曾下拆毀衙前，村民游說，幸保不失，然要拆牆拆炮，古樹遭砍。期後外姓人遷入村，村民得屋邨單位而遷離搬離，村自始沒落。

斥村置樓
----

衙前地處九龍，為政府及地產商虎視眈眈。二十世紀六十年代，香港政府商討清拆，徵衙前作徙置區，另徙村到荃灣，村民反對，告到倫敦高級法院而勝訴。

一九八二年始，香港地產商長江實業，逐一收購村屋，但部分居民不肯遷出，村有歷史價值，應予保留。此後，公司買百年古屋，一一拆毀，村內遂有空地仔，僅包以鐵皮。古屋乃排屋，屋屋互倚，互相支撐，以保持平衡。一屋拆，另一屋就不穩。由於前途未卜，居民唔想使錢大修，古屋因而倒榻，幸未有人命傷亡。

衙前面積四千六百卅七平方米，打算再起商住之用，住宅樓面三萬四千七百廿八平方米，商用七千零九平方米，休憩五百七十平方米。

地區人士早喺二十世紀八九十年代，要求政府研究衙前古物。一九九九年十一月，古物諮詢委員會，支持政府拆建衙前圍，交畀土地發展公司重建，委員會多次視察，村內房屋，好多已經重建，城牆、護城河同吊橋，亦早已失。另外，諸多屋宇失修，面貌頹敗。原址保留，並不可行。建議香港政府喺拆卸前，考古救亡，湮滅前，值得留嘅文物都留落來。；日地產商要同村影相繪圖，以作記錄之用，並要求原址保留大部分古屋。

不過，英國史學家夏思義，九龍只留低咗兩處古村，一為侯王廟，一爲衙前圍，呢條係市區最後一條圍村。雖然衙前圍無靚樓，屋細路窄，正正咁要保留，留低英國佔領九龍前，該區原本面貌。二零零一年八月，黃大仙區議會以保留古蹟為由，反對重建，要求古物諮詢委員會重新檢討，但委員會重申村內九成以上屋宇，非並非原有，毋須整條保留，只建議留天后宮古廟及牌坊。

2003年1月，時任房屋及規劃地政局局長孫明揚指，衙前圍畀發展商收購同拆咗，剩低都支離破碎，不值保留。話唔係政府唔想做，但家下無(保護古蹟)政策，現實環境發生咗。」

2006年10月，原有一百廿五間屋，有卅幾戶未賣，餘低畀長江實業同港府收購。前村長吳九，多年來拒絕賣屋，最終亦以二百二十萬元賣畀長江實業，無耐二零零五年十二月病死。現時，地產商長江實業，有衙前八成業權。

2013年，市建局出收樓令，要求村民喺5月22號之前好搬走。到2016年，剩低嘅2個村民都終於都搬出埋。

2018年，市建局公佈喺圍村地底搵到圍牆同更樓遺蹟，重會擴大挖掘範圍，所以重建計劃唔會開工住。

習俗
--

自一七二六年起，衙前圍十年一次太平清醮。全盛時期，該醮會由七村（即七約）合辦，有神功戲、巡遊、拜神，全村齋戒，巡遊由新蒲崗一直遊到土瓜灣木廠街，一度係九龍大典。一九九六年第廿八屆醮會，當時居民籌得約七十萬港元，多項傳統仍得以保留。

二零零六年，第廿九屆，因拆卸在即，一度決定停辦醮會，後尾重建一再拖延，居民遂決定在十二月九號打醮兩日，係咁多年來最細。大會舉辦舞龍及齋菜，至於神功戲、唸經等醮會傳統，統統唔做，嗰陣時啲村民都以為係最後一次搞。

* 村民打醮傳統最少三百年，十年一醮村民打醮傳統最少三百年，十年一醮
* 二零零六年打醮原本要取消，雖然最後可維持，但規模係幾百年以來最細二零零六年打醮原本要取消，雖然最後可維持，但規模係幾百年以來最細

二零一六年，第三十屆，經多方努力卒之搞成。舊陣時打醮喺村口慶有餘牌樓前邊搭棚，第三十屆嗰陣衙前圍嘅村民都搬走晒，條村都被市建局圍封埋，所以搬咗入至德公立學校個禮堂同操場搞。仲要同市建局申請先可以提早喺村內搞上頭表、二表及三表等嘅儀式。

參考
--

文獻
* 衙前圍村陳、吳、李三姓族譜
* 黃大仙區議會地方誌
* 衙前圍村拆卸重建 委員建議保留部分古屋 天天日報 1999-12-09

網站
1. ↑  〈存档副本〉 (PDF). 原著 (PDF)喺2011年6月26號歸檔. 喺2012年5月5號搵到.
2. ↑  〈長實衙前圍村獲批新建築圖則 增與市建局談判籌碼〉. 原著喺2006年5月5號歸檔. 喺2012年5月5號搵到.

睇埋
--

* 香港圍村
* 至德公立學校
* 衙前圍道

出面網頁
----

|  |  |
| --- | --- |
|  | 維基同享有多媒體嘅嘢：**衙前圍村** |

* 衙前圍村最後獅舞 明報，2006年10月30日
* 1726年首次太平清醮 明報，2006年10月31日
* 市建局正式啟動衙前圍村項目市建局新聞稿，2007年10月2日
**精明債券**（**Octavenotes**，**精債**）係種信貸掛鈎、結構性金融貨，摩根士丹利（Morgan Stanley）賣咗兩百幾億噉嘅嘢，用啲無向投資者公布嘅資產（風險高低都有）做抵押，包括藍籌大公司、大細國、CDO，基本原理係投資人幫大行做擔保，間中收下息，當其中抵押公司資產爆幾間，本金就會蝕一闕；幾間抵押資產摺埋爆煲，發行人有權強制甚至無償贖回，股民可能一個仙都攞唔返。如果想賣出，而家呢啲嘢市價跌幅高達99%。。

賣呢挺嘢嘅係大摩經空殼公司 Victoria Peak International Finance，發行章程雖然被證監會審批，但用咗好多財經行話，其中風險普通街坊難明解，抵押品評級係乜又要事後至知。

10-12系列嘅精債同雷曼兄弟掛鈎，一早爆咗；有投資者自己用6% 起賠點（en:attachment point）同6.75%止賠點（en:detachment point）計，15,16,17系列再爆一間零就玩完。

因為風險大，呢味嘢喺美國淨係准賣畀機構投資者，但香港證監會唔管，阿婆阿伯都買到，結果有人領嘢。

睇埋
--

* 星展銀行嘅Constellation 債券
* 新加坡大摩Pinnacle Notes

註
-

* 大摩 ，譯文
* 香港商報 2009年3月11號 B6 警惕精明債券成雷曼第二
* 明報
* 星島
* 新浪

1. ↑  新浪  互聯網檔案館嘅歸檔，歸檔日期2020年3月28號，. 互聯網檔案館嘅歸檔，歸檔日期2020年3月28號，.
2. ↑  明報 2009年5月29號（五） 互聯網檔案館嘅歸檔，歸檔日期2020年3月28號，.
3. ↑  明報  互聯網檔案館嘅歸檔，歸檔日期2020年3月28號，.
4. ↑  明報 互聯網檔案館嘅歸檔，歸檔日期2016年3月11號，.
5. ↑  VPIFL 嘅信
6. ↑  明報  互聯網檔案館嘅歸檔，歸檔日期2020年3月28號，.新浪 互聯網檔案館嘅歸檔，歸檔日期2020年3月28號，. 互聯網檔案館嘅歸檔，歸檔日期2016年3月11號，.
**精母**（粵拼：zing1 mou5；中古漢語拼音：**c**ieng），係中古漢語聲母，屬齒音中嘅齒頭音，屬精組，係全清聲母。

擬音
--

因爲大多數嘅漢語、域外方音、對音中，精母大多發/t͡s/，所以學界一致擬爲/t͡s/。

上古來源
----

大部分學者都認爲精母字來自上古音嘅/t͡s/音，呢個音喺上古音到中古音嘅演變好穩定。亦有學者認為複輔音/st/都係佢嘅來源。

喺粵語嘅演變
------

精母喺標準粵語存古，聲調派陰聲調，對應嘅粵拼係z。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 子 | 精 | 將 | 則 | 哉 | 足 | 祖 | 早 | 焦 | 俊 |
| cix | cieng | ciang | cok | cai | cyuk | cox | caux | cieu | cynh |
| zi2 | zing1 | zoeng1 | zak1 | zoi1 | zuk1 | zou2 | zou2 | ziu1 | zeon3 |

對於會分平捲脷嘅粵語，精母屬平脷音，粵語嘅平捲分法係濟南型。喺吳川話，精母讀d（[t]），同捲脷音嘅z（[t͡s]）相對；喺梧州話，精母讀z（[t͡s]），同捲脷音嘅zh（[t͡ɕ]）相對。

調返轉頭，現代粵語嘅z來源自中古音嘅知、澄、從、章、莊、精、俟、邪、崇九母。

喺吳語嘅演變
------

精母喺吳語存古，對應嘅吳拼係ts，標準吳語分尖團音，精母屬尖音。

喺普通話嘅演變
-------

精母喺普通話要分洪細，唔分尖團，洪音存古，對應嘅普拼係z，細音歸入團音，對應嘅普拼係j。

喺日文嘅演變
------

無論吳音漢音，都讀さ行。

喺韓文嘅演變
------

精母喺韓文存古，讀ㅈ。

喺越南文嘅演變
-------

精母喺越南文變t，聲調派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
| How to read a taxoboxHow to read a taxobox**發財樹** |
| --- |
|  |
|
| **物種分類** |
| 

|
|  |
|
|
| 界 | 植物界Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 木棉科 Bombacaceae |
|
|
|
|
|
| 屬 | 瓜栗屬 Pachira |
|
|
|
|
|
|
|
| 種 | **發財樹 *P. aquatica*** |
|

 |
|
| 二元學名 |
| ***Pachira aquatica***Aublet |
|
|
|
|
|
|
|
|
|
|
|
|
|
|
| 別名 |
| *Carolinea macrocarpa*
*Bombax macrocarpum*
*Bombax glabrum*
*Pachira macrocarpa*
*Pachira glabra* |

**發財樹**（粵拼：faat3 coi4 syu6；學名：*Pachira aquatica*／*Pachira glabra*）；又叫做**美國花生**（mei5 gwok3 faa1 sang1；英文：Malabar chestnut）、**瓜栗**（gwaa1 leot6）、**馬拉巴栗**（maa5 laai1 baa1 leot6）、**中美木棉**（zung1 mei5 muk6 min4）、**木瓜栗**（muk6 gwaa1 leot6）；佢係木棉科瓜栗屬嘅常綠或半落葉喬木，原產中美洲、南美洲。呢種植物重係一種熱帶觀葉植物。

形態
--

呢種植物一般喺7——8月開花。

用途
--

瓜栗籽喺煮熟後可以當花生噉食。樹幹可以造紙同漿糊。喺臺灣，瓜栗枝幹屈曲成辮子，經盆栽化之後，成為出口貨經濟作物發財樹。另外，佢重可以用嚟做室內盆栽同園林嘅風景樹都得。

相
-

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 莖 |
| 莖  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗嗰時） |
| 果（熟咗嗰時）  |

|  |
| --- |
| 盆栽發財樹 |
| 盆栽發財樹  |

 |

出邊參考
----

|  |  |
| --- | --- |
|  | 維基同享有多媒體嘅嘢：**發財樹** |

* 馬拉巴栗
* 園藝寵兒－馬拉巴栗
座標: 22°18′4.7016″N 114°10′26.6268″E﻿ / ﻿22.301306000°N 114.174063000°E﻿ / 22.301306000; 114.174063000

諾士佛臺路牌
諾士佛臺
諾士佛臺
**諾士佛臺**（**Knutsford Terrace**）係九龍尖沙咀嘅一條街，喺香港天文台側邊嘅山仔上，由天文台道頭開始到諾士佛階，以特色酒吧同埋餐廳出名，號「九龍蘭桂坊」。條街又高又隱蔽；成條街都係行人路，擺咗酒吧同餐廳嘅枱櫈。諾士佛臺同諾士佛階亦叫做諾士佛區。

諾士佛臺有唔少有異國風情嘅餐廳，供應包括土耳其、俄羅斯、西班牙、日本嘅特色菜。入夜之後到凌晨時份好旺，同香港島嘅蘇豪區及蘭桂坊相似，但係同蘭桂坊部分酒吧比，就相對本地啲，更加啱大眾去。諾士佛臺側邊嘅諾士佛階亦有唔少特色餐廳，又有樓梯接去美麗華商場。

諾士佛臺喺19世紀尾，有16座嘅歐洲式別墅仔起喺度。20世紀中後期，威靈頓書院 (Wellington College) 同格致書院 (Mansfield College)都喺呢度起分校，兩棟高樓幾乎拍埋咁滯。

交通
--

* 港鐵尖沙咀站

參考資料
----

1. ↑  香港旅遊發展局主題美食區：諾士佛臺與諾士佛階 互聯網檔案館嘅歸檔，歸檔日期2008年10月23號，.
2. ↑  樂！香港：諾士佛臺與諾士佛階 互聯網檔案館嘅歸檔，歸檔日期2009年10月20號，.
3. ↑  OpenRice：諾士佛臺的餐廳 互聯網檔案館嘅歸檔，歸檔日期2013年6月5號，.。
4. ↑  。on.cc搵食：諾士佛臺一號　肚飽心又飽 互聯網檔案館嘅歸檔，歸檔日期2016年3月5號，.
5. ↑  康樂及文化事務署古物古蹟辦事處：尖沙咀諾士佛臺歷史建築研究 互聯網檔案館嘅歸檔，歸檔日期2005年11月6號，.

出面網頁
----

|  |  |
| --- | --- |
|  | 維基同享有多媒體嘅嘢：**Knutsford Terrace** |

* 康樂及文化事務署古物古蹟辦事處嘅尖沙咀諾士佛臺歷史建築研究
氫嘅共價鍵
**共價鍵**係種化學鍵，通過兩個或者好多個非金屬原子一齊用外層電子（即係電子對）後形成。咁樣就可以達到八隅體，好穩定。

分類
--

通常共價鍵有分三類：

* σ鍵（就係原子軌道頭對頭重叠，好似有機化合物入面嘅單鍵咁）
* π鍵（就係原子軌道突出來嘅位重叠）
* δ鍵（就係兩個d軌域四層重叠，通常係有機金屬化合物入面會出現）

喺有機化學入面，重有樣嘢叫單鍵、雙鍵同三鍵，通常用一、兩或者三條綫表示，代表兩個原子之間共用咗幾多粒（對）電子。

配位共價鍵
-----

配位共價鍵，通常簡稱配位鍵，講嘅係兩個原子共用緊嘅電子，其實係由一個原子供應嘅。好似一氧化碳噉樣，如果碳同氧之間得雙鍵，噉碳未夠八粒電子，所以氧供應一對電子畀碳，就係所謂配位鍵啦。重有水合氫離子、銨離子等例子。

極性
--

喺氧氣、氯氣等氣體入面，渠組成嘅原子係一樣（都係氧、氯等）。但如果渠組成嘅原子唔同（好似鹽酸入面有氫同氯），咁因爲渠嘅電負性有唔同，所以會搞到共用嘅電子被其中一個原子吸引，電荷分佈得唔夠均衡，分子就會有極性啦。好似鹽酸咁，氯電負性比較大，搶嗮人哋嘅電子，搞到有咗部分負電荷；而分子入面嘅氫，就有咗部分正電荷。電子明顯偏向氯嗰邊，所以鹽酸係個極性分子。
**六榕寺**（粵拼：luk6 jung4 zi2）係中國一間有千幾年歷史嘅佛寺，亦係廣州佛教聖地兼名勝古蹟，喺廣州市越秀區六榕路。寺裡面有六榕花塔。佢嘅大門有一副對聯：「一塔有碑留博士，六榕無樹記東坡」，係民國初年順德文人岑學侶寫嚟紀念蘇東坡嘅。

史
-

十九世紀後葉六榕寺嘅樣
南梁武帝蕭衍派佢嘅母舅沙門曇裕大智法師到真臘，卽係而家嘅柬埔寨，求得佛舍利帶返廣州。回國之後，就命令廣州刺史蕭譽起咗呢座寺同埋塔，嗰時分別嗌「寶莊嚴寺」同「舍利塔」。

相傳大唐上元二年，初唐四傑之一嘅王勃嚟到廣州，應寶莊嚴寺住持嘅邀請，寫低咗《廣州寶莊嚴寺舍利塔記》。

南漢嗰時改成**長壽寺**，逢親上元節、中秋節，大家都蜂擁到寺入邊，點燈祈求豐年。

宋太宗嗰時再重修，改名**淨慧寺**。之後毀於火災，連塔都燒埋。宋哲宗嗰陣，廣州人林修喺原塔基下重建千佛塔，並將舍利埋喺塔下邊。宋元符三年，蘇軾貶到嶺南期滿，由海南返北方，經過廣州，嗰時淨慧寺僧人仰慕佢嘅名聲，邀請佢去寺題字。蘇東坡見寺裡邊有六樖古榕，枝葉繁盛，就寫低「六榕」兩隻遒麗奇雅、厚重雍容嘅楷體字。

大明永樂九年，改名**六榕寺**。蘇軾所題嘅匾額，今陣仍然懸喺寺門。

近況
--

家下寺裡面剩得三樖榕樹。寺內有宋鑄造禪宗六祖惠能嘅銅像。1949年之後，市政府將佢大修葺，開放畀遊客，之後列為廣東省重點文物保護單位。1997年，六榕寺以「六榕花塔」入選廣州市十大旅遊景點。由於花塔經歷咗近千年嘅風吹雨打，雖然多次維修，但係塔身裂咗，又斜咗一米七。因此，廣州市政府有關部門使咗四百幾萬人民幣，由2001年2月開始，用「中華791化學漿」、碳素纖維布等材料，做咗「箍」加固維修，並喺同年八月尾，驗收及格，而家已重開。

未來規劃
----

廣州政府而家已經計劃將六榕寺擴建，根據規劃稿，擴建後嘅六榕寺面積將會大一倍幾，佔地會超過兩萬方，並重現六樖榕樹嘅古貌，整體走向有望保持而家嘅東西軸線格局。

攷
-

* 六榕寺-中國廣州網

| * 睇
* 傾
* 改
廣州五大叢林 |
| --- |
| 光孝寺 · 華林寺 · 海幢寺 · 六榕寺 · 大佛寺 |

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**六條宮**（日文：六条宮，ろくじょうのみや）係日本鐮倉幕府時代嘅一個宮家，由後鳥羽天皇三仔雅成親王響1212年創立，共歷2代。啲人普遍認為六條宮係日本史上最早出現嘅宮家，但係近年開始有好多人否認呢個觀點。

歷史
--

後鳥羽天皇三仔、順德天皇親細佬雅成親王響1200年出世，之後過繼畀宣陽門院覲子內親王，從此就住響六條殿，而雅成響五歲嗰時就親王宣下。1212年，雅成親王創立宮家六條宮，個名正正就係嚟自六條殿。響1221年發生承久之亂，雅成親王一度畀人流放去但馬國，不過後嚟又返翻嚟首都，搬返去六條殿住。

後嚟雅成親王響1226年出家，死後由大仔澄覺法親王繼承當主一位，呢個「老豆傳仔」嘅情況響當時係好少見，所以呢個情況有人判斷，依家啲宮家之所以係咁係受六條宮影響。1289年，澄覺法親王死咗，六條宮絕家。雖然有啲人認為六條宮係日本史上最早出現嘅宮家，但係近年開始有好多人提出相反意見，因為澄覺法親王生前並冇話過自己係「六條宮當主」，所以啲人懷疑六條宮係咪淨係雅成親王嘅宮號，而並冇傳畀澄覺法親王。

| * 睇
* 傾
* 改
菊の御紋 日本宮家 菊の御紋 |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
**精索**（英文：spermatic cord），係男人身體內一抽從腹股溝管（英文：Inguinal canal）腹環到睾丸上端嘅圓索狀結構，屬於男性生殖系統嘅一部份。

解剖
--

男人兩抽精索連兩粒睾丸同埋條脧嘅解剖
每個男人有左右兩邊精索一對，每抽精索由輸精管、睾丸動脈（英文：Testicular artery）、睾丸靜脈（英文：Testicular vein）叢、神經線同埋淋巴管等組成，外面仲有幾層筋膜包繞住。

睾丸靜脈叢係由好多睾丸靜脈相互吻合所成；睾丸靜脈有瓣膜，等啲血會回流心臟、防止血倒流返落粒睾丸。輸精管位於精索後內側，管壁較硬所以好容易隔住陰囊摸到。

功用
--

精索可以話係男人兩粒睾丸嘅生命線，因為血液、神經線同淋巴都經過佢到達或者離開睾丸。

疾病
--

常見精索疾病係精索靜脈曲張（中文：精索靜脈曲張），成因係睾丸靜脈嘅瓣膜失效，血液向下倒流積聚引致曲張，而大部分男人都喺左邊抽精索發病。精索靜脈曲張會影響陰囊血液循環以及導致溫度過高、降低精子數量同質素，妨礙生育。

緊急疾病有精索扭轉，引致睾丸扭曲，阻礙睾丸供血更令睾丸壞死；九成精索扭轉個案都屬精索過長。

參攷
--

1. ↑  陳龍威 (2010年10月27號). 〈精索靜脈曲張〉. am730. 喺2020年11月17號搵到.`{{cite news}}`: CS1 maint: url-status (link)
2. ↑  〈男士久站　陰囊脹痛勿強忍〉. 明報健康網. 2018年6月12號. 喺2020年11月17號搵到.
3. ↑  〈精索扭轉可致睾丸壞死〉. 東方日報. 2015年5月22號. 喺2020年11月17號搵到.

拎
-

* 衞生防護中心：精索靜脈曲張
呢篇文講越秀區入面嘅吉祥路。搵緊南沙區入面嘅吉祥路嘅話，請睇〈**吉祥路 (廣州南沙)**〉。
 呢篇文講廣州市入面嘅吉祥路。搵緊其他城市入面嘅吉祥路嘅話，請睇〈**吉祥路**〉。
 呢篇文講廣州市喺文革嗰陣嗌過「教育路」呢隻名嘅路。搵緊喺文革嗰陣到依家為止，重嗌緊「教育路」呢隻名嘅路嘅話，請睇〈**教育路 (廣州)**〉。
  唔好同**吉祥道**搞亂。
**吉祥路**（粵拼：gat1 coeng4 lou6）係中國廣東省廣州市入面嘅一條一般馬路，喺人民公園同埋中山紀念堂嘅東邊。南邊接住教育路同中山五路嘅交界位，一直向北去到應元路嗰頭。

概要
--

全長943米，闊13米，雙向4車道。

史
-

其實呢條馬路喺清朝嗰陣，係由蓮塘街、洛成街、衛邊街同厚玉街呢四條街嚟組成嘅。而呢條馬路就喺1920年，廣州市政府就將呢條馬路整闊咗，嗌咗「蓮塘路」同「吉祥路」兩隻名。之後無耐就將兩條路嘅名合埋咗，嗌咗「吉祥路」呢隻名。喺文化大革命嗰陣，呢條馬路嗌過「教育北路」呢隻名。不過到咗1982年，呢條路就改返之前嗌過嘅名，啫係依家嗌「吉祥路」。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 教育路、**中山五路**
* 廣衛路
* 府前路
* 越華路
* **東風西路**
* 應元路
**吊威也**，係一種電影特技，喺港產片最先出現。吊威也嚮1970年代發明。

名
-

**威也**係英文 wire 嘅音譯，亦即係鋼線咁解。

吊威也之前
-----

嚮「吊威也」未出現之前，演員嘅輕功係用跳彈床倒拍法。例如電影所見，武林高手飛身上屋頂，嚮拍攝現場，演員/龍虎武師/替身/特技人其實係由屋頂跳落地，加紙皮盒接著。嚮剪接放映時，倒序播放就得咗。

點做
--

自從吊威也發明以後，電影裏面嘅大俠輕功大有進步。因為條威也幼，加埋打燈，就住嚟拍，條威也喺畫面會睇唔倒，不過間唔中都會穿崩。

配合長臂猿吊機車，演員着腰封（harness）上身，腰封「縛」上威也，威也另一邊接上滑輪組鋼索帶。另一組人就喺一邊拉郁個演員。咁就有飛嘅效果。

近年
--

早期，吊威也喺拍戲現場做，出嘅人力物力都好多，皮費貴，多數喺電影先有，有時，大製作嘅電視劇都會用吊威也。吊威也係高危工作環境，若果出工業意外，保險多數唔包嘅。

近年電腦CG特技進步，好多以前要實境嘅戲，而家喺室內環境做，用CG加返就掂。室內環境比較容易控制，變數小得多，比以前安全得多。

吊威也組件
-----

* 鋼索
* 滑輪
* 腰封（或者叫 安全帶）

睇埋
--

* 龍虎武師
* 替身
* 血漿
* 紙皮盒
* 放飛劍

外面參考
----

* 香港武俠片之「吊威也」
**公明黨**係日本嘅一個政黨，簡稱「**公明**」。喺1964年（昭和39年）11月17號成立，總部位於東京都新宿區南元町17。目前黨員有46萬人左右。

公明黨同宗教團體嘅關係一直係俾人非議嘅地方。公明黨同日本宗教組織創價學會關係密切，可以話係公明黨嘅母體。早年創價學會甚至會干預公明黨嘅人事安排，俾人指控違反「政教分離」嘅戰後日本憲法精神。後來公明黨搵咗啲唔係創價學會嘅人加入，去溝淡宗教色彩。不過公明黨仍然有唔少關於政教合一方面嘅指控。

黨史
--

公明黨嘅歷史可以追溯到1954年創價學會嘅文化部成立。喺之後一年（1955年），文化部喺統一地方選舉入面開始支持候選人，而且大有殺獲。1956年更加向國政邁進，喺第4屆日本參議院議員通常選舉攞到3席。

1960年，池田大作成為創價學會會長。喺佢推動之下，創價學會更加喺政界加速發展，1961年，公明政治連盟正式成立。1964年，創價學會同公明政治連盟名義上分離，公明黨正式成立。

1969年，社會黨喺眾議院選舉大敗，社會黨內部開始提出一種同其他政黨合作嘅路線，聯合公明黨同民社黨對抗自民黨政權，「社公民路線」誕生。之後三黨雖然有時會有衝突，但係大部分時間都維持到合作關係。

1993年，公明黨聯同其他七黨組成「非自民非共產連合政權」，成功以些微差距令自民黨首次下野，公明黨第一次參與執政。但係唔夠一年，政權內部意見分歧，社會黨同新黨先驅重走去同自民黨組閣。公明黨喺執政10個月後就要落台。

同一年，公明黨加入新進黨，但係參議院部分就獨立出嚟成為一個院內會派「公明」。

1998年，新進黨因為黨內矛盾日益增加而宣布解散，原本屬於公明黨嘅議員喺解散後成立「新黨平和」同「黎明俱樂部」。同一年11月，三個會派重新合併做公明黨。

到1999年，公明黨受自民黨邀請加入政府，兩黨一直合作，直到2009年民主黨打低自民黨為止。到2013年，自民黨重新上台，公明黨又跟著一齊執政。

選舉成績
----

#### 眾議院

| 選舉 | 黨代表 | 票數 | 得票率 | 比例區票數 | 得票率 | 議席 | 結果 |
| --- | --- | --- | --- | --- | --- | --- | --- |
| 1967 | 辻武壽 | 2,472,371 | 5.38% |  |  | 25 / 486 | 反對黨 |
| 1969 | 竹入義勝 | 5,124,666 | 10.91% |  |  | 47 / 486 | 反對黨 |
| 1972 | 竹入義勝 | 4,436,755 | 8.46% |  |  | 29 / 491 | 反對黨 |
| 1976 | 竹入義勝 | 6,177,300 | 10.91% |  |  | 55 / 511 | 反對黨 |
| 1979 | 竹入義勝 | 5,282,682 | 9.78% |  |  | 57 / 511 | 反對黨 |
| 1980 | 竹入義勝 | 5,329,942 | 9.03% |  |  | 33 / 511 | 反對黨 |
| 1983 | 竹入義勝 | 5,745,751 | 10.12% |  |  | 58 / 511 | 反對黨 |
| 1986 | 竹入義勝 | 5,701,277 | 9.43% |  |  | 56 / 512 | 反對黨 |
| 1990 | 石田幸四郎 | 5,242,675 | 7.98% |  |  | 45 / 512 | 反對黨 |
| 1993 | 石田幸四郎 | 5,114,351 | 8.14% |  |  | 51 / 511 | 執政聯盟成員（93-94） |
| 反對黨（94） |
| 1996 | 併入新進黨 | 反對黨 |
| 2000 | 神崎武法 | 1,231,753 | 2.02% | 7,762,032 | 12.97% | 31 / 480 | 執政聯盟成員 |
| 2003 | 神崎武法 | 886,507 | 1.49% | 8,733,444 | 14.78% | 34 / 480 | 執政聯盟成員 |
| 2005 | 神崎武法 | 981,105 | 1.44% | 8,987,620 | 13.25% | 31 / 480 | 執政聯盟成員 |
| 2009 | 太田昭宏 | 782,984 | 1.11% | 8,054,007 | 11.45% | 21 / 480 | 反對黨 |
| 2012 | 山口那津男 | 885,881 | 1.49% | 7,116,474 | 11.83% | 31 / 480 | 執政聯盟成員 |
| 2014 | 山口那津男 | 765,390 | 1.45% | 7,314,236 | 13.71% | 35 / 475 | 執政聯盟成員 |
| 2017 | 山口那津男 | 832,453 | 1.50% | 6,977,712 | 12.51% | 29 / 465 | 執政聯盟成員 |
| 2021 | 山口那津男 | 872,931 | 1.52% | 7,114,282 | 12.38% | 32 / 465 | 執政聯盟成員 |

睇埋
--

* 自由民主黨 (日本)
* 立憲民主黨 (日本2020年)
* 日本共產黨

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**衛奕信**，**蒂利安嘅衛奕信男爵**，KT，GCMG（**David Clive Wilson**, **Baron Wilson of Tillyorn**，1935年2月14號—），用過**魏德巍**做中文譯名，係英國外交官，現任蘇格蘭皇家學會會長，熟知中國事務，喺1980年代負責同中方起草《中英聯合聲明》，後來喺中英聯合聯絡小組擔任首任英方首席代表。1986年12月，港督尤德爵士係任內突然逝世，當時嘅布政司鍾逸傑出任署理香港總督一職直至1987年4月9號，衛奕信爵士出任第27任港督為止。

1989年六四事件發生，中國當局用坦克進佔天安門廣場，鎮壓學生運動。六四事件引起港人恐慌，對香港前途嘅信心更加跌至有史以來嘅最低點。為咗穏定民心，佢喺六四事件後提出香港機場核心計劃（亦即玫瑰園計劃），起新機場同埋配套設施。但係佢推出計劃時，並冇諮詢中方，而且整項計劃估計會用上1270億港元。結果被中方指係英方想使晒香港外匯儲備嘅陰謀，重揚言唔會「祝福」港府嘅玫瑰園計劃。最後搞到要英國首相馬卓安被迫去北京，同當時被國際杯葛緊嘅中國簽署諒解備忘錄，先可以平息事件。一般嚟講，港督經過第一段任期以後，都會得到英國政府續任，作為肯定港督政績嘅表示。但係，之後英國政府喺未公佈港督繼任人選嘅情況下，就宣佈衛奕信冇得續任。

衛奕信被撤換後，返咗英國出任多項公職，但重係好關注香港事務。

榮譽博士
----

* 香港中文大學榮譽法學博士（1995年）
* 香港大學名譽文學博士（2006年）

攷
-

|  |  |
| --- | --- |
|  | 維基同享有多媒體嘅嘢：**David Wilson, Baron Wilson of Tillyorn** |

1. ↑  第50屆大會 (1995) | 頒授學位典禮 | 香港中文大學，香港中文大學 （繁體中文）
2. ↑  〈衛奕信 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學.

| * 睇
* 傾
* 改
香港總督 |
| --- |
| 砵甸乍 - 戴維斯 - 般含 - 寶寧 - 羅士敏 - 麥當奴 - 堅尼地 - 軒尼詩 - 寶雲 - 德輔 - 羅便臣 - 卜力 - 彌敦 - 盧吉 - 梅含理 - 司徒拔 - 金文泰 - 貝璐 - 郝德傑 - 羅富國 - 楊慕琦 - 葛量洪 - 柏立基 - 戴麟趾 -麥理浩 - 尤德 - 衛奕信 - 彭定康 | 香港總督旗（1959－1997） |



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
維多利亞公園
**公園**係園一種，戶外一大塊有唔少植物嘅地，留畀人康樂之用。公園係西方引入嘅概念，英文叫park，意思係一塊圍咗嘅地，裏面養咗啲野生動物，畀人打獵用。後尾引伸到住宅區附近有大自然嘅地，裏面有野生動物，又可以畀人行山、騎馬。後尾又引伸到市區附近或者裏面留一大塊地，特登留畀大眾來玩，亦可以整靚個城市，呢個就係點解中文同日文譯做公園。

市區裏面嘅公園同花園係有啲似，而花園重點係放響種花種樹種植物，有時重會養埋動物。如果花園係開放畀大眾嘅話，呢個情況之下，公園亦都可以叫做花園，花園亦都可以叫做公園。

原本公園係養野生動物嘅地方，所以早期公園亦都譯做**囿**（讀*又*）。香港九龍嘅京士柏（英文：King's Park），以前就係譯做皇囿。

種類
--

響基本定義之下，公園就可以分做兩種。一種就係野外公園，另一種係市區公園。

野外公園主要係保留大自然或者原有環境，就好似國家公園、森林公園、郊野公園、海岸公園之類。

而市區公園就可以根據唔同用處再細分。例如畀人認識下自然生物嘅動物園同植物園。又例如畀好多人一齊玩嘅大型遊樂場。又或者唔係有特別用途，有大塊地，畀人休息，畀大人細路活動下嘅公園。又或者細塊啲畀人坐下行下玩下嘅公園仔，裏面多數有兒童遊樂場。而主題公園就係有特定主題嘅大型遊樂場。

公園因應唔同目的有好多唔同種類，好多時都會夾埋唔同設施，所以種類可以數都數唔晒。

英文park除公園之外，亦都可以有好多意思，好似停車場、工業園、科學園等等。不過已經超出廣東話公園嘅範圍。
《**侏羅紀公園**》（英文：*Jurassic Park*）係一部1993年拍攝嘅科幻電影，由史提芬·史匹堡（Stephen Spielberg）執導，改編自米高·古禮頓（Michael Crichton）嘅同名小說。由於《侏羅紀公園》票房成績好好，所以後來又有人拍咗兩部續集《侏羅紀公園：迷失世界》（*The Lost World: Jurassic Park*）同埋《侏羅紀公園3》（*Jurassic Park III*）。

《侏羅紀公園》能夠成為里程碑式嘅電影，好大程度上係因為佢第一次大規模使用電腦繪圖來製作動物，同埋第一次使用數碼影院系統（DTS）做音效系統。另外，電影好大程度上深化咗恐龍喺流行文化裏面嘅影響，亦令到關於史前恐龍嘅新理論（例如「鳥類係恐龍嘅直系後裔」）傳播得更快。同以前嘅恐龍電影相比，《侏羅紀公園》裡面嘅恐龍睇起身真實感更強，因為有古生物學家參與執導電影嘅拍攝工作。

2013年，環球影業推出《侏羅紀公園》3D版，以慶祝《侏羅紀公園》上畫20週年。3D版祇會喺電影院裏面播。

故事大綱
----

科學家利用恐龍化石裏面揾到嘅DNA再加入兩棲動物嘅DNA成功繁殖已經絕種嘅史前生物，並且起埋一個主題公園去飼養同繼續繁殖多種恐龍，不過，呢個計劃發生意外，引致大量恐龍逃走，重破壞埋個公園，結果一衆主角受到恐龍襲擊，要不斷逃走，驚險刺激。

遊樂設施
----

喺美國荷里活、日本同新加坡嘅環球片場主題公園都有以《侏羅紀公園》為主題嘅遊樂設施。

出面網頁
----

* IMDb嘅Jurassic Park (1993)
呢篇文講日本中部地區長野縣嘅公園前站。搵緊其他城市嘅公園前站嘅話，請睇〈**公園前站**〉。

**公園前站**（粵拼：gung1 jyun2 cin4 zaam6；日文：公園前駅）係日本中部地區長野縣嘅一個已經停運咗嘅車站，佢係上田交通真田傍陽綫嘅一個車站。喺1927年開放，到咗1972年先至停運。

史
-

### 規劃、喐手起、通車

上田温泉電氣軌道（而家係上田交通）係因為徵求咗上田市同埋小縣郡東北邊嗰五個村嘅居民意見話先至臨時起呢個站嘅，而嗰時嘅鉄道省線係為咗上田市嘅居民方便同入面嗰5個村民方便嘅同時，重規劃究竟係向東行定係向北行，結果上田市西北邊嘅居民就支持向北行。而嗰時起緊向北行嘅路線嗰陣，難題就出咗嚟，就係喺上田城嘅城堡附近，因為嗰時嘅上田城園區入面，重喺度起緊二之丸運河嘅路線。直到1927年11月20號，上田交通真田傍陽綫嘅一期路線（上田往返伊勢山）正式開通。

### 車站開通咗之後嘅利用狀況

喺公園前站開緊嗰陣，上田市公會堂嘅屬下就將呢個站嗌成「公会堂下站」，不過到咗1948年又改返嗌之前施工嗰陣嗌嘅「公園前站」，嗰時條路線係去到長野縣上田高等学校附近。嗰時喺村嘅東北邊啲學生仔因為知火車嚟咗佢學校附近，所以啲學生仔喺川原柳站同北上田站嗰度比較多人上落車；而川嘅西邊啲學生仔就成日喺上田站上落車；其它時間嚟講就比較少人上落。但如估間高校有棒球大賽，而且喺上天嘅主會場入面辦嘅話，呢兩個站又係比較多人上落。

### 停運

到咗1972年2月19號，由於上田交通傍陽綫正式停運，所以呢個站都停運埋。而呢個站附近都係一片市民廣場同休息場所，不過起緊傍陽綫凈低落嚟嘅月台同軌道，而家都重留咗響度。

註
-

1. ↑  其實呢5個村係神科村、豐里村、本原村、傍陽村、長村，佢哋都喺而家嘅上田市入面
2. ↑  啫係日本國有鐵道，而家係東日本旅客鐵道。
3. ↑  1960年已經解咗散，後嚟喺1963年重組。而家係上田市民會館

附近嘅車站
-----


|  |
| --- |
| **上一站**⇚⇚　　　　**上田交通**　　　　⇛⇛**下一站** |
| 上田站*總站*← | **公園前站****真田傍陽綫** | 北大手站→*傍陽站* |
|
| 註：呢個站喺1972年2月19號停運。 |
**利蘭獅子**係英國利蘭出嘅一款前置引擎單層巴士底盤，1925年亮相，係利蘭頭幾款專門作巴士用途嘅車款之一。佢係歷嚟四款被命名為「獅子型」嘅利蘭巴士之中嘅第一款。

LSC系列
-----

1920年代中，英國開始出現採用降低咗車陣嘅車型。有別於直身車陣、同貨車共用嘅舊設計，兩條車軸之間嘅大陣整得低咗，令車廂地台可以整低啲。利蘭獅子型底盤採用咗呢種底盤設計，司機位擺喺引擎右邊。汽油引擎係四汽缸設計，波箱係滑動嚙合式。佢一開始就已經用充氣車胎，同埋有得揀尾輪或者四輪制動，投產後冇耐四輪制動成為標準。

最初推出嘅利蘭獅子型可以配25呎長車身，軸距14呎半，車型代號**LSC1**（C係解淨載重3噸），亦曾經好短時間被稱為**PLSC1**（P係解載客用）。1927年，利蘭推出軸距加長到16呎5吋嘅獅子型，可以配27呎半長車身，車型代號**LSC3**（曾經好短時間被稱為**PLSC3**）。

獅子型LSC系列係利蘭同期五款巴士底盤之中，銷路比較好嘅一款，喺四年間出咗成三千幾架。

### Leopard

喺獅子型LSC1推出嗰時，利蘭亦推出設計同獅子型相近，但軸距長過獅子型LSC1、載客量亦高啲嘅Leopard。型號初時訂為LSG（G係解淨載重4噸），最後被訂為**PLSC2**。Leopard淨係出咗兩架，喺1926年帶住利蘭車身賣咗去利物浦。

LT系列
----

1929年，利蘭修改咗獅子型嘅設計，成為新嘅LT系列。佢採用咗同利蘭Tiger相近嘅設計佈局，包括引擎波箱改成互相緊貼，傳動軸同埋尾軸嘅尾牙都安排喺底盤嘅偏左位置等等。最初生產嘅版本代號係**LT1**（軸距16呎7吋），1930年改良成**LT2**（軸距改短到同Tiger TS3一樣係16呎半），到1931年再改良成**LT3**（軸距同Tiger TS1一樣係17呎半），雖然三者軸距唔同，但車身全長都係27呎半。另外喺1932年，利蘭亦出過少量嘅獅子型**LT4**，主要畀愛爾蘭用。

同樣喺1932年，獅子型發展到**LT5**。佢條驅動軸入面條傳動軸由半浮動式改成全浮動式，傳動軸唔使再承受車身重量。真空輔助制動由單一伺服摩打改成分開三個，頭軸避震系統同LT3嘅前後反轉。

1933年，利蘭獅子型**LT5A**推出，佢嘅引擎室同埋散熱水箱設計唔同咗，下層車廂空間亦因而增加。佢亦可以選配柴油引擎，傳統波箱以外亦可以揀「扭力轉換器」，裝咗「扭力轉換器」嘅LT5A，車型代號係**LT5Ac**。LT5A嘅變種喺1934年出現，包括引擎室有預留空間改配六汽缸引擎嘅**LT5B**（有啲直頭係原裝配六汽缸引擎）；同埋底盤比LT5A強化少少、主要畀愛爾蘭用嘅**LT6**。

1935年，獅子型嘅煞車系統再經過改良，軸距17呎7吋，成為**LT7**/**LT7c**。到1937年再喺全長維持27呎半之下，將軸距稍為加長到17呎8吋半，成為**LT8**。1938年，利蘭再次生產引擎室有預留空間改配六汽缸引擎嘅獅子型，即係**LT9**/**LT9c**，同LT8型同時發售。

停產
--

第二次世界大戰爆發後，利蘭獅子型喺1940年停產。

利蘭喺1940年出過一架擁有獅子型咁輕量，但改用六汽缸引擎嘅LS1型。二戰後，戰後版利蘭Tiger取代咗原本獅子型同埋戰前版Tiger嘅位置。

睇多啲
---

* Ron Phillips. *A History of the Leyland Bus*, Crowood Press, Ramsbury 2015. ISBN 9781847978783

|  |  |
| --- | --- |
|  | 維基同享有多媒體嘅嘢：**利蘭獅子** |

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
1582年嘅公曆年曆
**公曆**（粵拼：gung1 lik6）即係世界上大多數地方用嘅曆法，當今嘅公曆係**國瑞曆**（gwok3 seoi6 lik6），又譯**格里曆**（gaak3 lei5 lik6）、**額我略曆**（ngaak6 ngo5 loek6 lik6）、**格列高利曆**gaak3 lit6 gou1 lei6 lik6，粵口語多數叫**新曆**，係由意大利醫生兼哲學家阿萊紹斯·列廖斯（Aloysius Lilius）改革儒略曆整出嚟，由教宗國瑞十三世（拉丁文係「Gregorius XIII」；上述曆法以其命名）喺1582年歐洲頒佈推行。

有乜特別
----

格里曆同儒略曆一樣，都係每四年喺二月底加一個閏日，不過，格里曆特別規定，所有唔可以畀400整除嘅世紀年（即有兩個零喺尾嘅年份，1800年、1900年之類）都冇閏日。其他可以畀400整除嘅世紀年就有閏日，好似1600年、2000年咁，所以2000年係有2月29號。

每400年，額我略曆就只得97個閏年，比儒略曆少 3 個。額我略曆嘅年平均長度係365.2425日，接近平均回歸年嘅 365.24219 日，即係約每3300年先有一日誤差，亦接近春分點回歸年嘅 365.24237日，即係大約每8000年誤差一日。而儒略曆嘅曆年係 365.25日，約每128年就多咗一日。到1582年時，儒略曆嘅春分日（3月21號）同地球公轉到春分點嘅實際時間已經相差咗 10 日。

格列高利曆開始行嗰陣，同時規定，原先儒略曆1582年10月4號星期四嘅遞日係格列高利曆1582年10月15號星期五，即有10日唔見咗，而原先星期嘅週期就唔改。格列高利曆嘅紀年沿用儒略曆，係傳統嘅耶穌出世嗰年開始，有叫「公元」或「西元」。

世界各地嘅使用情況
---------

格里曆係陽曆嘅一隻，中國官方響1912年開始用，取代傳統用開嘅中國曆法夏曆（黃曆），而中國傳統曆法係一隻陰陽曆，格里曆喺中文裏邊又叫陽曆、西曆、新曆。雖然渠好普及，但係而家都重有唔用公曆嘅國。唔少地方會用唔止一種曆法，非公曆嗰啲以用喺民間為主，尤其係喺宗教、節慶、玄學、農業等等嘅領域處。精密科技嘢就冚唪唥用公曆。

| * 睇
* 傾
* 改
黃曆 |
| --- |
| 紀元前→後漢 | 古六曆?-? | 顓頊曆?-BC105 | 太初曆BC104-4 | 三統曆5-84 | 後漢→魏 | 四分曆85-236 | 景初曆237-444 | 魏→南朝 | 元嘉曆445-509 | 大明曆510-589 |   |
| 呉 | 四分曆222 | 乾象曆223-280 | 北朝 | 景初曆398-451 | 玄始曆412-522 | 正光曆523-565 | 興和曆540-550 | 天保曆551-577 | 天和曆566-578 |
| 蜀 | 四分曆221-263 |
|   |
| 北朝→隋 | 大象曆579-583 | 開皇曆584-596 | 大業曆597-618 | 唐 | 戊寅元曆619-664 | 麟徳曆665-728 | 大衍曆729-761 | 五紀曆762-783 | 正元曆784-806 | 觀象曆807-821 | 宣明曆822-892 |
|   |
| 唐→後周 | 崇玄曆893-955 | 後周、北宋、南宋 | 欽天曆956-963 | 應天曆963-981 | 乾元曆981-1001 | 儀天曆1001-1023 | 崇天曆1024-1065 | 明天曆1065-1068 | 崇天曆1068-1075 | 奉元曆1075-1093 | 觀天曆1094-1102 | 占天曆1103-1105 | 紀元曆1106-1135 |
| 後晋、遼 | 調元曆893-943?961-993 | 大明曆994-1125 |
|   |
| 南宋 | 統元曆1136-1167 | 乾道曆1168-1176 | 淳熙曆1177-1190 | 會元曆1191-1198 | 統天曆1199-1207 | 開禧曆1208-1251 | 淳祐曆1252 | 會天曆1253-1270 | 成天曆1271-1276 | 元以降 | 重修大明曆1182-1280 | 授時曆1281-1644 | 時憲曆1645-1911 | 國瑞曆1912- |
| 金 | 大明曆1137-1181 |
**利蘭Atlantean**（有時譯成**利蘭亞特蘭大**）係英國利蘭出嘅一款後置引擎雙層巴士，亦係英國第一款大量生產嘅後置引擎雙層巴士。

先驅
--

利蘭喺1927年推出嘅泰坦雙層巴士，同時推出Lowbridge款式車身設計，令雙層巴士高度降低至少1呎，令雙層巴士可以駛入更多地方。但係佢嘅上層設計—右邊嘅凹入式車廂通道同埋左邊嘅4人座椅—並唔受歡迎，二戰後廠商開始着手構思解決方案。Bristol喺1949年研製嘅Lodekka用咗U形（英文Dropped-centre）尾軸同埋降低咗下層車身地台，令佢唔使再用Lowbridge車身設計；而利蘭就索性研發後置引擎雙層巴士，令傳動軸唔使再穿過成個下層車廂底部去行尾軸。

1952年利蘭試出咗一架樣辦車，佢有一副利蘭O.350引擎打橫擺喺車尾，配U形尾軸同埋Saunders-Roe（SARO）車身。架車同當時嘅前置引擎雙層巴士一樣係有車尾平台，而車頭形狀就同當時嘅無軌電車相似。1954年利蘭再整多一架樣辦車，不過佢係用都城嘉慕（MCCW）車身，兼且車頭係半駕駛艙形式。

兩架樣辦車分別登記為STF90（第一架）同埋XTC684（第二架），並進行徹底測試。其中STF90喺1963年拆咗，而XTC684就做咗收藏品。

樣辦車
---

1956年，英國雙層巴士嘅長度限制由27呎放寬至30呎，利蘭就喺同年嘅商用車展展出一架Atlantean樣辦車。架車同之前嘅兩架後置引擎雙層巴士樣辦一樣係用一體化設計（platform type sub-frame形式），不過前輪跨加長咗，令車門可以擺喺架車嘅最前面。佢有一副利蘭O.600引擎打橫擺喺車尾，Pneumocyclic波箱就擺喺引擎右邊，另外配U形尾軸同埋都城嘉慕車身，乘客上車只需要喺路面踏上一級，之後唔使再踏上任何梯級就可以由頭行到尾。

架車登記為281ATC，並喺英國各地進行示範。不過架車都係有啲問題，包括喺下層車廂嘅引擎聲太大等等。

發展史同埋設計
-------

1958年，利蘭解決咗Atlantean樣辦車嘅多個問題之後，喺同年嘅商用車展展出量產型Atlantean。之後Atlantean巴士正式大量生產。

最初期嘅量產型Atlantean型號係**PDR1/1**，佢改以傳統嘅底盤形式出現，而引擎室就獨立喺車身之外。引擎重係利蘭O.600，不過亦有得揀利蘭O.680。至於尾軸就唔再係U形設計，而改為較傳統嘅直驅動軸。

不過條直驅動軸令到配矮車身嘅Atlantean PDR1/1要喺上層車尾左邊整一條凹落去嘅車廂通道，而通道右邊就係幾排4人座椅，結果造就以U形尾軸為標準嘅丹拿Fleetline打入市場。1964年利蘭推出配U形尾軸同埋丹拿Daimatic款式波箱嘅Atlantean **PDR1/2**，1967年再以配U形尾軸同埋Pneumocyclic波箱嘅Atlantean **PDR1/3**取代PDR1/2。PDR1/3喺1971年俾配利蘭O.680引擎嘅丹拿Fleetline取代。

至於PDR1/1就喺1962年改良成**PDR1/1 MkII**，到1967年再改良成**PDR1A/1**，並一直出到1973年。另外隨住英國雙層巴士嘅長度限制進一步放寬，利蘭喺1967年推出33呎嘅Atlantean **PDR2/1**，並一直出到1971年。

喺1960年代尾出現嘅左軚Atlantean代號係**LPDR1/1**同埋**LPDR1A/1**，供應歐洲大陸市場，其中最長版本長36呎。

1972年利蘭推出新一代嘅Atlantean **AN68**，並作出多項改良，利蘭O.680引擎成為標準，同樣有右軚同埋左軚版。後來隨住引擎同埋波箱規格嘅轉變，先後衍生出**AN68A**、**AN68B**、**AN68C**同埋**AN68D**版本。1978年利蘭為出口市場推出配利蘭O.690引擎嘅Atlantean **AN69**。

訂單
--

利蘭Atlantean喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，利蘭Atlantean等後置引擎巴士更將英國所有前置引擎巴士淘汰。

另外亦有多架利蘭Atlantean被出口到其他國，包括愛爾蘭、伊拉克、伊朗、新加坡等等。

最終利蘭Atlantean嘅總產量超過15,000架。

停產
--

自1970年代開始，利蘭已經開始研製新嘅後置引擎雙層巴士去取代旗下嘅Atlantean、丹拿Fleetline同埋Bristol VRT。初頭利蘭整咗隻泰坦（B15），但都係達唔到呢個目的，其後利蘭再整咗隻奧林比安。

1984年利蘭Atlantean喺英國市場俾奧林比安取代，而出口版Atlantean嘅生產一直維持到1986年。

參考
--

1. ↑  "British Bus Archives - The Leyland PDR1 'Lowloader'". 原著喺2002-02-21歸檔. 喺2002-02-21搵到.

睇多啲
---

* Booth, G. (2015). *The Leyland Atlantean*. Crécy Publishing. ISBN 978-1-9083-4741-1

出面網頁
----

* Leyland Atlantean Website （Internet Archive版本）

|  |  |
| --- | --- |
|  | 維基同享有多媒體嘅嘢：**Leyland Atlantean** |

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
| How to read a taxoboxHow to read a taxobox**侏儒鱷** |
| --- |
| 非洲侏儒鱷**非洲侏儒鱷** |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬行綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 鱷科 |
|
|
|
|
|
| 屬 | 侏儒鱷屬Cope, 1861 |
|
|
|
|
|
|
|
| 種 | ***O. tetraspis*** |
|

 |
|
| 二元學名 |
| ***Osteolaemus tetraspis***Cope, 1861 |
|
|
|
| 綠色部份係侏儒鱷嘅分佈綠色部份係侏儒鱷嘅分佈 |
|
|
|
|
|
|
|
|
|
| 亞種 |
| * *O. t. tetraspis* Wermuth & Mertens (1961)
* *O. t. osborni* (Schmidt (1919)) Wermuth & Mertens (1961)
 |
|

**侏儒鱷** / **非洲侏儒鱷**，(Dwarf crocodile, *O. tetraspis*)，又叫做**西非矮鱷**，佢係世界上體型最細嘅鱷魚之一，身長可以到1.5米。年幼時身體顏色為淺啡色，加上有黑色斑點同短條紋。長大之後轉為黑啡色。受到威脅嗰陣敦會即刻潛入水裏面，同匿埋喺河下面嘅窿度。

分布
--

非洲西部，中部。住響熱帶雨林，各式各樣嘅濕地好似池塘、沼澤、流得慢嘅河裏面。

習性
--

現時我哋對依種怕羞，行動緩慢嘅鱷魚認識唔多。佢哋會響夜晚捉蟹，青蛙同魚類食。大部分時間自己單獨一個，除非係為咗交配，先至成雙成對喺一齊。

繁殖
--

呢種鱷魚會用腐壞咗嘅植物同響泥巴築巢。每次生 10-17 隻蛋。

資料來源
----

* 《自然珍藏系列：兩生爬行類圖鑑》 ISBN 952-469-519-0
* 《揚子鱷研究》「世界鱷類概述」一文 ISBN 7-5428-3377-6
**域托里奧·艾曼奴爾**（意大利文：*Vittorio Emanuele*，1937年2月12號—），全名**域托里奧·艾曼奴爾·阿爾卑托·卡洛·特奧多羅·翁貝托·波尼法西奧·阿瑂迪奧·達米亞路·班納甸路·占尼奧·馬利亞·迪·薩伏依**（Vittorio Emanuele Alberto Carlo Teodoro Umberto Bonifacio Amedeo Damiano Bernardino Gennaro Maria di Savoia），係那不勒斯親王、末代意大利王儲，末代意大利國王翁貝托二世個仔，目前宣稱自己係薩伏依王朝首領。

生平
--

域托里奧·艾曼奴爾（前）同阿爺域托里奧·艾曼奴爾三世
域托里奧·艾曼奴爾1937年2月12號響那不勒斯出世，係皮耶蒙親王翁貝托同王妃瑪麗·荷西嘅第二個細路、第一個仔，所以佢一出世就係王位第二順位繼承人。

1946年5月9號，老豆出任國王，佢亦自然升為王儲，獲得銜頭「那不勒斯親王」。但響一個月之後嘅全民公投入面，支持改建共和國嘅人有54%、高過通過門檻，意大利於是改成共和制，薩伏依王朝玩完，域托里奧亦跟住屋企人一齊走難到葡萄牙。後嚟老豆同阿媽嘅關係實在太差，兩個人於是分開住，而域托里奧就跟住阿媽到瑞士Merlinge住。兩父子嘅關係亦一直疏遠。

佢後生嗰陣做過生意人同飛機推銷員，之後轉行做軍火商。

### 回國

域托里奧·艾曼奴爾，1964年攝
由於意大利廢咗君主制，同其他歐洲國家一樣，議會立咗憲法，規定薩伏依王朝成員唔可以進入意大利國內。所以域托里奧一直致力於返鄉下。

佢一直游說意大利議會畀自己返國土，認為自己已經響外國流亡超過56年。1999年，佢到歐洲人權法院起訴意大利議會，認為佢哋長期唔畀自己返鄉下係侵犯人權。2001年9月，歐洲人權法院正式處理呢單案。

為咗得到返國嘅權利，佢放棄對意大利王位嘅請求，又承認意大利共和國。之後佢同個仔伊曼紐·菲力拔托一齊發表署名信，表示對意大利憲法嘅忠誠。

2002年10月23號，域托里奧最終可以返去意大利，憲法入面禁止薩伏依王室成員入境嘅條例亦被廢除。作為交換條件，域托里奧簽咗一項協議，佢放棄對王位嘅一切請求，又承認依家意大利政府係唯一兼合法嘅政府。

### 犯法

1978年佢誤殺咗法國人德力克·哈默，之後捲入多單官司。佢響1995年畀人判「持有危險武器」罪成立，判緩刑六個月。

2006年，佢響華倫納畀人拉咗，之後畀人關響波坦察。佢嘅罪名有貪污同幫客人買春。佢嘅主審法官約翰·活郭，係一位成日處理貴族犯法案件嘅法官。幾日後，佢畀人軟禁響屋企。同年7月佢獲釋，但唔可以留響意大利。不過佢分別響2007年同2010年，畀人判無罪，甩嗮所有罪名。

爭議
--

### 銜頭

佢響1969年曾經自行宣稱自己係意大利國王，話係老豆同意就佢嘅職位搞公投。但有知情人士話，係因為人響葡萄牙嘅翁貝托二世單方面召見奧斯塔公爵阿瑂迪奧，要立阿瑂迪奧係繼承人，所以域托里奧就「先下手為強」。

佢響1983年老豆死咗後出任薩伏依王朝首領，但咁唔代表爭議就咁完咗。2006年，堂叔奧斯塔公爵阿瑂迪奧話域托里奧嘅婚姻係「貴庶通婚」，而且婚姻未得到翁貝托二世嘅同意，所以話佢已經唔再有繼承權。而域托里奧同阿仔一齊申請法令，要求阿瑂迪奧唔再去用「薩伏依公爵」銜頭。2010年2月，阿雷佐地方法院判域托里奧勝訴，要求阿瑂迪奧賠錢兼且唔再用「薩伏依」做自己個姓。但兩家人嘅爭議一直持續，到2021年阿瑂迪奧死咗、由艾莫恩王子繼承嗰陣都係咁。

### 哈默之死

1978年8月，響卡發拿島上面，域托里奧發現自己嘅橡皮艇畀人攞走咗。佢用步槍嚟自衛，要求上返架橡皮艇，而且向橡皮艇上嘅一個人開槍。呢一槍雖然冇打中個位人兄，但就打中咗另一個叫德力克·哈默嘅男人，德力克響幾個月後傷重死咗。佢本人因而畀人拉咗。

1989年10月11號，佢畀人以「致命傷害他人」同埋「持有危險武器」兩條罪起訴。但響1991年，巴黎巡迴法院判定「致命傷害他人」唔成立，只有「持有危險武器」係成立，判佢六個月緩刑。響2006年，佢話自己「我係犯錯，但我承認我玩咗班法國佬（即係指個位法官，法官係法國人）」，令到德力克嘅細妹比吉特好嬲，要求重審。

比吉特為咗大佬一直打咗好多場官司。最終呢單嘢由記者比雅特麗切·博路瑂奧發佈，仲幫由比吉特出嘅書Delitto senza castigo入面寫序言。域托里奧話嗰本書係誹謗，但響2015年法院判比吉特贏。

### 反猶太主義

2003年，域托里奧話墨索里尼嘅「反猶太法」其實冇咁得人驚。呢個講法惹起爭議。

屋企
--

1969年，域托里奧同女朋友瑪麗娜
響拍拖11年之後，1971年佢同女朋友瑪麗娜響伊朗德黑蘭結婚。呢場婚姻並未得到老豆翁貝托二世嘅支持，因為呢場婚姻係貴庶通婚，跟據薩伏依王朝嘅王室法律係唔畀咁樣做，翁貝托亦好多次提醒域托里奧。呢點亦成為後嚟奧斯塔公爵阿瑂迪奧攻擊佢合法性嘅把柄。

佢哋兩公婆有一個仔艾曼奴爾·菲力拔托，響1972年出世。

|  |  |
| --- | --- |
| 權威控制 | 
* WorldCat
* VIAF: 79502333
* LCCN: nr89011022
* ISNI: 0000 0001 1449 3879
* GND: 124644813
* BNF: cb16266224k（資料）

 |
搵緊第二樣意思嘅話，請睇〈**吉野 (搞清楚)**〉。
**吉野**（粵拼：gat1 je5；日文：**吉野**よしの(Yoshino)）係指過去日本大和國南部一帶（而家奈良縣嘅南部）嘅地方名，廣義嘅範圍包括而家嘅吉野郡下嘅大淀町、下市町、吉野町、上北山村、川上村、黑瀧村、下北山村、天川村、十津川村、野迫川村、東吉野村、五條市南部嘅西吉野町地區同大塔町地區。狹義嘅範圍就特別係指吉野山到大峰山之間嘅山區；喺日本嘅歷史書《古事記》同《日本書紀》都有記載應神天皇同雄略天皇喺吉野狩獵嘅傳統。

地理
--

春天嘅吉野山
吉野位於紀伊半島中部、奈良盆地以南嘅紀伊山地之內，呢個區域裏面包括有高地、盆地、山地嘅地形，面積達到2,500平方公里。

吉野又可以分為口吉野同奧吉野，口吉野屬於吉野川流域，吉野川離開山區進入和歌山縣後即為紀之川，最終流入紀伊水道。奧吉野係大峰山以南，接連熊野地區（三重縣南部到和歌山縣東南部之間）嘅大峰山脈周邊山區，呢個區域過去亦稱為大峰，喺其中有由山伏開闢可以通往熊野嘅道路；奧吉野屬於十津川同北山川流域，呢兩條河川都係熊野川嘅支流，喺匯入熊野川之後注入熊野灘。

吉野同熊野地區都係多雨地帶，亦係經常受到颱風侵襲嘅地方。呢個地方係日本主要嘅林業地區，吉野杉同秋田杉、木曾檜合稱為日本三大美林。吉野亦係觀賞櫻花嘅著名景點，但係喺吉野最常見到嘅櫻花係山櫻，而唔係被冠上吉野地名嘅染井吉野櫻。

歷史
--

「**吉野**（吉野地方）」嘅範圍喺唔同嘅時代都有唔同。原本嘅吉野指吉野川北岸同龍門山地（高取山・龍門岳）之間嘅原野，喺某啲情況之下，石能只係指吉野山或吉野宮。隨住時間嘅流逝，佢哋已經擴展到南部嘅山區，而家指向奈良縣南部嘅吉野郡地區（包括同五條市合併嘅西吉野村・大塔村）。
| How to read a taxoboxHow to read a taxobox**雙色高粱** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
|
|
|
|
|
| 屬 | 高粱屬 Sorghum |
|
|
|
|
|
|
|
| 種 | **雙色高粱 *S. bicolor*** |
|

 |
|
| 二元學名 |
| ***Sorghum bicolor***(L.) Moench |
|
|
|
|
|
|
|
|
|
|
|
|
|
|
|

**雙色高粱**（粵拼：soeng1 sik1 gou1 loeng4；學名：*Sorghum bicolor*）係禾本科高粱屬嘅一種一年生草本植物，原產地喺中國內地，而家喺全球各地都可以搵到。其中印度種得最多。

樣
-

莖一般3~4m高，葉帶狀，有4~6dm長，平滑兼有蠟粉。花係圓錐花序，果穗有好似掃把或錘噉嘅樣。穎果有黃、橙、啡、白等色。

適應性
---

高粱啱喺比較暖嘅氣候度種，佢既禁（kam1）旱同澇，又禁（kam1）鹽同碱。

用途
--

高粱可以用嚟食，重可以整酒。佢嘅營養價值方面，有8.2%蛋白質、7.8%糖、2.2%脂肪，重有維他命B1同B2。

### 藥用價值

雙色高粱可以醫積食、消化唔好、濕熱、下瀝、疴尿唔暢順、女仔倒經、生唔到胎嘅病。

唔好嘅因素
-----

呢種植物雖然有營養價值，但佢嘅新出嫩葉有羥氰甙，喺動物食咗之後同胃酸產生化學反應，生成比較毒嘅HCN。所以唔可以直接將新鮮嘅葉或苗直接餵畀牲畜。

有關嘅書
----

* 中国少年儿童百科全书 自然·环境 第394页　浙江教育出版社 ISBN 7-5338-1946-2/G·1942
* 《臺灣蔬果實用百科第二輯》，薛聰賢 著，薛聰賢出版社，2001年

出面網頁
----

|  |  |
| --- | --- |
|  | 維基物種有資料講：***雙色高粱*** |

* 高粱 Sorghum bicolor (L.) Moench 中国植物志
* 高粱的功效与作用 菜瓢谷
* 高粱 吃吧小明
* 高梁 Gaoliang 藥用植物圖像資料庫 (香港浸會大學中醫藥學院) （繁體中文）（英文）
**利蘭National**係一款英國製造嘅後置引擎單層巴士。

發展同埋設計
------

1969年，英國利蘭汽車公司同國營嘅National Bus Company成立Leyland National公司（National Bus Company喺1982年撤出，之後Leyland National公司成為利蘭全資附屬公司），並喺Workington嘅Lilyhall Industrial Estate起咗間新廠，去出同名嘅單層巴士。利蘭National巴士係用底盤車身一體化設計，以製造私家車形式嘅生產線生產，規格比其他巴士標準化。

利蘭National巴士喺1970年首次亮相，1972年投產，取代咗英國利蘭汽車公司旗下嘅多款單層巴士：單層版丹拿Fleetline、丹拿Roadliner同埋利蘭Panther喺1972年已經停產，1975年以後AEC Swift同埋Bristol RE喺英國本土市場停售。

第一代利蘭National只可以配利蘭510引擎，散熱水箱擺喺車尾，車身長度有10.3米同埋11.3米兩款，後來亦為出口市場推出10.9米版。1976年佢嘅改良版**利蘭National Phase II**現身，最初只得「Series A」版本，1978年出埋簡化版「Series B」。

1978年，**利蘭National 2**（Leyland National 2）現身，佢唔再用唔可靠嘅利蘭510引擎，而改用利蘭O.680或利蘭TL11引擎。有啲利蘭National 2樣辦車係配車尾散熱水箱，不過絕大部分利蘭National 2嘅散熱水箱都係擺喺車頭，而車身長度有10.6米同埋11.6米兩款。去到1980年代，利蘭National 2亦可以配吉拿6HLXB或吉拿6HLXCT引擎。

訂單
--

利蘭National係英國National Bus Company嘅一款標準單層巴士，所以有唔少利蘭National都係賣咗去National Bus Company旗下公司。利蘭National其他買家重包括倫敦運輸局、幾間國營嘅Passenger Transport Executive同埋一啲私營巴士公司。不過以戴卓爾夫人為首嘅英國保守黨政權喺1979年上台之後，政府逐步減少對買新巴士嘅資助，令利蘭National喺英國銷量下跌。

喺北愛爾蘭，由於國營嘅Ulsterbus同埋Citybus唔肯要利蘭National，利蘭焗住為佢哋繼續出Bristol RE，直到1982年。

另外有多架利蘭National被運出口，去咗牙買加、委內瑞拉、澳洲、法國、千里達和多巴哥等地。

喺1990年代，英國有多架利蘭National/National 2被重建，並由東蘭開夏重造車身。呢啲重建過嘅利蘭National又叫做National Greenway。

停產
--

利蘭National嘅產量一直都達唔到Workington廠房嘅設計生產量，1980年代利蘭將泰坦、奧林比安等產品嘅生產線由幾間閂咗門嘅廠房搬過嚟，並且出埋鐵路列車。

利蘭National喺1985年停產，俾利蘭Lynx取代。

第二啲有關嘅嘢
-------

由於一啲巴士公司唔鍾意利蘭National嘅一體化設計，利蘭喺1970年代推出利蘭National嘅齋底盤版本，名叫利蘭B21（又叫利蘭Lion）。

另外利蘭曾經用過利蘭National巴士組件去做丹麥Leyland-DAB掛接巴士，甚至鐵路列車嘅車身。

出面網頁
----

* Leyland National Group

|  |  |
| --- | --- |
|  | 維基同享有多媒體嘅嘢：**Leyland National** |

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
唔好同**精確度同準確度**搞亂。
**精確率**（precision）同**召回率**（recall）係一對有拏褦但又相抵對嘅概念，用喺機械學習分類問題或者模式識別等領域畀任務設計或者模型評價。喺醫學等領域，精確率又喊做陽性預測值（positive predictive value, PPV）；召回率又喊做靈敏度（sensitivity），之一般意義上係攞嚟戥特異度（specificity）相抵對。

  

對於一項檢測啲真陽性、假陽性（着檢到陽但事實嘸係）同埋假陰性（事實係但着劃到去陰）有啲定義畀到精確率同召回率：




Precision

=

t
p

t
p
+
f
p



Recall

=

t
p

t
p
+
f
n




{\displaystyle {\begin{aligned}{\text{Precision}}&={\frac {tp}{tp+fp}}\\{\text{Recall}}&={\frac {tp}{tp+fn}}\,\end{aligned}}}

{\displaystyle {\begin{aligned}{\text{Precision}}&={\frac {tp}{tp+fp}}\\{\text{Recall}}&={\frac {tp}{tp+fn}}\,\end{aligned}}}

|  |  |
| --- | --- |
|  | 壯字注意 |

直白尐講，精確率係概率講明紙面攞到陽性結果陣時有幾多程度係信得佢嘅（反過來，幾多係錯笠），召回率係概率講明成幫羣體實際會係陽性嘅憑種檢測有幾多係着檢得出嘅（反過來，幾多捱𱃭過/漏過）。

註
-

1. ↑  陽性結果嘅斷估能力

考
-

1. ↑  Olson, David L.; and Delen, Dursun (2008); *Advanced Data Mining Techniques*, Springer, 1st edition (February 1, 2008), page 138, ISBN 3-540-76916-1

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
《**藏經洞基督像**》（英文：Fragment of a Christian Figure）係莫高窟藏經洞所出嘅敦煌歸義軍時代景教基督像絹畫，已殘破，現藏大英博物館。

概述
--

呢幅畫作繪製於公元9世紀末，1908年畀匈牙利籍英國考古學家斯坦因（英文：Aurel Stein）發現於莫高窟第17窟，即藏經洞。據京都大學教授羽田亨（日文：羽田亨）考証，「敦煌出土嘅應為基督畫像嘅絹畫斷片…… 大概為敦煌地方唐代畫家接受景教司祭或教徒嘅訂貨，按其意願或其他參考材料畫成。」有「景教博士」之稱嘅佐伯好郎（日文：佐伯好郎）亦主張此像乃景教嘅耶穌像。

根據北京大學考古文博學院教授林梅村及匈牙利羅蘭大學（英文：Eötvös Loránd University）講師宋妮雅（Buslig Szonja）嘅研究，佢哋認為呢幅基督畫像喺很多方面都刻意模仿波斯薩珊王朝時代嘅塔奇·博斯坦岩石浮雕（英文：Taq-i Bustan）神像。比如兩者都有頭光，佩戴類似項圈，甚至基本姿勢都好相似。由此推測，呢幅基督像很可能係以波斯宣教士阿羅本帶至長安嘅聖像為底本摹繪。但呢幅畫亦有濃郁嘅唐代佛畫風格，佛教藝術型式畀採納為基調。

《大秦景教流行中國碑》上嘅十字蓮花紋飾
幅畫初頭睇落似一幅菩薩像，但仔細睇面部會發現有異於中土嘅西式特徵，鬍鬚同鄂鬚都係赤茶色，同菩薩通常嘅綠色鬍鬚完全唔同，顯示出該畫屬於另一種宗教。畫中人物為四分之三身像，佩戴有十字蓮花裝飾嘅頭冠及墜有十字架嘅項圈，頭冠同項圈上嘅十字架邊緣為水滴狀，而十字蓮花呢種符號亦見於《大秦景教流行中國碑（中文：大秦景教流行中國碑）》。人物右手結安慰印（Vitarka Mudrā），左手持遊行用嘅十字架長杖。除咗十字架，人物所戴頭冠亦好特別。呢個係一種羽翼頭冠，源自貴霜-薩珊（英文：Kushano-Sasanian Kingdom）藝術，象徵主權。披喺膊頭嘅捲髮就令人諗到犍陀羅藝術（英文：Gandhara art）中嘅佛像。

此像身披黃色襯裏嘅紅色披肩，其下着綠衣，但已褪色，同背景顏色相近。長至手肘嘅衣袖飾有規則嘅皺褶紋樣，手腕上戴一金色手鐲。頭光有細小嘅火燄帶，閉合嘅唇綫拉着墨綫，兩端稍微往下翻卷。整幅畫嘅背景裝飾散落嘅小花，可能係為咗增強宗教嘅神聖性，並有「奉愛（英文：Bhakti）」之意。

畫廊
--

* 複製圖複製圖
* 一名日本藝術家繪製嘅復原圖一名日本藝術家繪製嘅復原圖
* 完整版復原圖完整版復原圖
* 頭光頂部嘅火燄紋頭光頂部嘅火燄紋
* 羽翼頭冠上嘅十字蓮花裝飾羽翼頭冠上嘅十字蓮花裝飾
* 人物面部同埋部份頭光人物面部同埋部份頭光
* 披喺膊頭嘅捲髮披喺膊頭嘅捲髮
* 項圈上嘅十字紋飾同十字架吊墜項圈上嘅十字紋飾同十字架吊墜
* 結安慰印嘅右手結安慰印嘅右手
* 金色手鐲金色手鐲
* 袖口嘅皺褶紋樣袖口嘅皺褶紋樣
* 打有蝴蝶結嘅腰帶打有蝴蝶結嘅腰帶

流行文化
----

* 電視劇《長安十二時辰（英文：The Longest Day in Chang'an）》第20集入面，景教教士敬德僧（福樂克（德文：Volker Helfrich）飾）遞畀檀棋（熱依扎（英文：Rayzha Alimjan）飾）嘅宣教傳單上印有藏經洞基督像。

註
-

1. ↑  《大秦景教流行中國碑》載：「大秦國大德阿羅本，遠將經像，來獻上亰。」呢度嘅「像」畀認為係指基督教嘅聖像（參考《景教藝術在西域之發現》一文）。
2. ↑  「Vitarka Mudrā」係梵文，英譯「Gesture of Discussion」，中譯名重有「推究印」、「說法印」、「名心印」、「轉法輪印」等等，表示講解教法或詮釋教義嘅姿態。

攷
-

1. 1 2  林梅村; 宋妮雅 (2007年1月31號). 〈景教藝術在西域之發現〉. *dsr.nii.ac.jp*. 喺2018年7月7號搵到.
2. 1 2  "Collection online, museum number 1919,0101,0.48". *British Museum* (英文). 原著喺2019-06-21歸檔. 喺2018-07-07搵到.
3. ↑  龔天民 (1960). 《唐朝基督教之研究》 (PDF). 香港: 基督教輔僑出版社. p. 7（PDF頁數）. 喺2018年7月7號搵到.
4. 1 2  Parry, Ken (1996). "Images in the Church of the East: The Evidence from Central Asia and China" (PDF). *Bulletin of the John Rylands Library* (英文). Manchester: John Rylands University Library. **78** (3): 160. 喺2018-07-03搵到.

睇埋
--

* 高昌景教寺院壁畫
* 夷數佛幀

出面網頁
----

* A Christian figure, ink and colours on silk (fragment) at Google Arts & Culture（英文：Google Arts & Culture）
**傳福音**係指傳播基督信仰嘅行為，亦稱為**傳道**、**傳教**、**宣教**、**佈道**（新教使用）、**福傳**（天主教使用），字源係嚟自耶穌在世時嘅通用語——通用希臘語嘅「εὐαγγέλιον」，意思係「好消息」，後嚟引申到傳播基督嘅福音。

簡介
--

傳福音係基督徒嘅重要使命。新約聖經有幾個章節提到基督徒傳福音嘅重要性：「你哋去普天下，傳福音畀萬民聽」（《馬可福音》第16章第15節），「我冇理由為傳福音而誇口，我不過係奉名去傳；若果唔傳福音，我就有禍咯」（《哥林多前書》第9章第16節）。

傳福音嘅內容大體上係以耶穌基督為中心同聖經經文，主要係強調救恩嘅內容，通常亦會涉及關於原罪同大審判等有關基督教神學內容，亦可能會有更貼近聽者生活嘅內容。唔同嘅基督教團體所傳講嘅教義內容並唔係完全相同，有時甚至會有較大嘅差別。

方法
--

基督徒傳福音嘅方法有好多種，最常見嘅包括：三福、四律、五色佈道法等。有啲教會亦會印製一啲小冊子，派畀慕道者或者路人。

傳福音嘅方式，隨住時代同社會嘅轉變而有唔同嘅方式，進入工業化時代前，基督徒多數係到處演講、派發單張、創作音樂等方式嚟傳播福音。現代傳福音嘅方式就相當多樣化，除咗傳統方式之外，流行音樂、傳媒、營會亦經常俾基督徒運用，貼近普羅大眾嘅生活，令人更容易接解到福音。

睇埋
--

* 啟發課程
**利蘭Lynx**（開發代號**B60**）係英國利蘭製造嘅一款後置引擎單層巴士，1984年亮相。

設計
--

利蘭Lynx同佢取代嘅利蘭National一樣係縱置式後置引擎設計，不過底盤同埋車身可以分開，唔再係利蘭National嗰種一體化設計。利蘭喺1990年推出**Lynx II**，最明顯轉變係佢個車嘴部分零零舍舍凸咗出嚟。

佢初時可以配利蘭TL11H、吉拿6HLXB或吉拿6HLXCT引擎，冇耐之後亦可以配康明斯L10H引擎，有啲後期嘅車就配富豪THD102引擎。而波箱方面，初時係配利蘭Hydracyclic，後來俾ZF Ecomat取代咗。

喺英國本土（唔包括北愛爾蘭）賣嘅利蘭Lynx都係配原廠車身，得少部分出口版係配第啲車身。

訂單
--

利蘭喺1984至1985年間出咗6架利蘭Lynx樣辦車，之後開始大量生產。絕大部分利蘭Lynx都係喺英國本土賣出，其中West Midlands買咗256架，係買得最多利蘭Lynx嘅公司。另外有幾架去咗澳洲，1989年初有一架配亞歷山大PS車身嘅利蘭Lynx以試車身份加入新加坡巴士公司（家下嘅新捷運），後來俾新加坡巴士公司買咗，但就冇加訂。

停產
--

利蘭巴士喺1988年俾富豪收購之後，富豪曾經計畫將利蘭Lynx作全球銷售同埋提供更多Lynx底盤畀第啲車身廠嵌車身。不過喺利蘭巴士生產持續不景氣之下，利蘭Lynx卒之喺1992年停產，俾新嘅富豪B10B取代。

利蘭Lynx嘅總產量大概係1,060架。

之前嘅利蘭Lynx
---------

利蘭曾經出過兩款Lynx貨車，一款喺1930、1940年代出，另一款喺1960、1970年代出。

|  |  |
| --- | --- |
|  | 維基同享有多媒體嘅嘢：**Leyland Lynx** |

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
一部傳真機
**傳真**（粵拼：cyun4 zan1，fax）係掃描嘅打印資料（文本同相）嘅電話傳輸，通常係電話傳輸到連接到打印機或者第啲輸出設備嘅電話冧巴。

歷史
--

1861年，第一部傳真機Pantelegraph由Giovanni Caselli出售，當時電話仲未正式發明。

1924年，RCA的一位設計師Richard H. Ranger發明咗wireless photoradiogram，或者叫做無線電傳真，係今日傳真機嘅前身。一幅美國總統卡爾文·柯立芝的照片，喺1924年11月29日由紐約送到去倫敦，成咗第一幅用無線電傳真技術傳送嘅影像，喺兩年之後開始咗商業應用。無線電傳真直到而家仍然用喺傳送天氣圖像同資訊。

1929年，Rudolf Hell發明咗一種特別嘅傳真方法Hellschreiber，係當時機械影像掃瞄同傳送嘅先驅。傳真機採用氨水來作顯影液，到後期先出現用特別熱感紙嘅傳真機。

1985年，GammaLink的創辦人Hank Magnuski博士，整咗第一張電腦傳真擴充卡GammaFax。

到而家，傳真機大多數都用噴墨或者雷射列印。

睇埋
--

* 網絡傳真

拎
-

 維基同享中有關Fax machines嘅資源類

* Group 3 Facsimile Communication a '97 essay with technical details on compression and error codes, and call establishment and release.
* ITU T.30 Recommendation


  


|  |  |
| --- | --- |
| Stub icon | 呢篇電訊文係楔位文。歡迎幫維基百科擴寫佢。睇 • 論 • 改 • 歷 |